ബഹിരാകാശത്തേക്കും ഭക്ഷണമെത്തിച്ച് യൂബർ ഈറ്റ്സ്; ഭൂമിക്ക് അകത്തും പുറത്തുമുള്ള മനുഷ്യർക്ക് ഭക്ഷണം എത്തിക്കുക ലക്ഷ്യം - Pravasishabdam\nHome News International ബഹിരാകാശത്തേക്കും ഭക്ഷണമെത്തിച്ച് യൂബർ ഈറ്റ്സ്; ഭൂമിക്ക് അകത്തും പുറത്തുമുള്ള മനുഷ്യർക്ക് ഭക്ഷണം എത്തിക്കുക ലക്ഷ്യം\nബഹിരാകാശത്തേക്കും ഭക്ഷണമെത്തിച്ച് യൂബർ ഈറ്റ്സ്; ഭൂമിക്ക് അകത്തും പുറത്തുമുള്ള മനുഷ്യർക്ക് ഭക്ഷണം എത്തിക്കുക ലക്ഷ്യം\nബഹിരാകാശത്തേക്കും ഭക്ഷണമെത്തിച്ച് യൂബർ ഈറ്റ്സ്. അങ്ങനെ ആദ്യമായി ബഹിരാകാശത്തേക്കും ഭക്ഷണമെത്തിക്കുന്ന ആദ്യത്തെ ഭക്ഷണ വിതരണ കമ്പനിയായി മാറിയിരിക്കുകയാണ് യൂബർ ഈറ്റ്‌സ്. രാജ്യാന്തര ബഹിരാകാശ നിലയത്തിലുള്ള സഞ്ചാരികൾക്കായി ജാപ്പനീസ് ശതകോടീശ്വരനും ബഹിരാകാശ സഞ്ചാരിയുമായ യുസാക്ക മെസാവ വഴിയാണ് യൂബർ ഈറ്റ്‌സ് ഭക്ഷണം എത്തിച്ചിരിക്കുന്നത്. ഡിസംബർ 11ന് രാവിലെ 9.40നാണ് യൂബർ ഈറ്റ്‌സിന്റെ ഭക്ഷണം യുസാക്ക മെസാവ ബഹിരാകാശ നിലയത്തിലേക്ക് എത്തിച്ചത്.‘യുസാക മെസാവക്ക് ഇതൊരു ചെറുകൈ സഹായം, യൂബർ ഈറ്റ്‌സിനാകട്ടെ വലിയൊരു ഡെലിവറിയും’ എന്നായിരുന്നു യൂബർ സിഇഒ ഡാറ കോസ്‌റോവ്ഷി പിന്നീട് പുറത്തുവിട്ട വാർത്താക്കുറിപ്പിൽ പറഞ്ഞത്.\nഭൂമിക്ക് അകത്തും പുറത്തുമുള്ള മനുഷ്യർക്ക് ഭക്ഷണം എത്തിച്ച് സഹായിക്കുകയാണ് ഞങ്ങളുടെ ദൗത്യം. ബഹിരാകാശ നിലയത്തിലെ സഞ്ചാരികൾക്ക് ഭക്ഷണം എത്തിക്കാൻ സാധിച്ചതിൽ ഞങ്ങൾ അഭിമാനിക്കുന്നു എന്നും അദ്ദേഹം പറയുന്നു.പുഴുങ്ങിയെടുത്ത അയല മീൻ, മധുരമുള്ള സോസിൽ പാകം ചെയ്‌തെടുത്ത ബീഫ്, മുളങ്കൂമ്പിൽ പാകം ചെയ്ത കോഴി, പോർക്ക് വരട്ടിയത് എന്നിവയായിരുന്നു യൂബർ ഈറ്റ്‌സിന്റെ ബഹിരാകാശത്തേക്കുള്ള ആദ്യത്തെ ഭക്ഷണ ഡെലിവറി. എവിടെ പോയാലും എന്തും ലഭിക്കും എന്ന പരസ്യ വാചകം യാഥാർഥ്യമാക്കുന്നതായിരുന്നു ബഹിരാകാശത്തേക്കുള്ള ഈ ഭക്ഷണ വിതരണം എന്നാണ് യൂബർ ഔദ്യോഗിക ട്വിറ്ററിലൂടെ ട്വീറ്റു ചെയ്തത്.\nPrevious articleവികസനത്തിനെതിരായ തടസ്സങ്ങൾ എല്ലാം മുഖ്യമന്ത്രി നീക്കുന്നു; പിണറായിയെ പുകഴ്ത്തി ശശി തരൂർ\nNext articleപ്രഭാത സവാരിക്കിടെ സ്ത്രീകളുടെ മാല പൊട്ടിക്കൽ പതിവ്; പ്രതി പിടിയിൽ


മല്ലുസ് മലയാളം | Saikatham Online Malayalam Magazine\nEditor | July 6, 2012\nഏഴാം ക്ലാസ്സില് ഭൂമിശാസ്ത്രം പഠിപ്പിച്ചിരുന്ന ഞങ്ങളുടെ അധ്യാപികയെ രഹസ്യമായി ഞങ്ങള് വിളിച്ചിരുന്നത് ‘ചിറാപൂഞ്ചി’* യെന്നായിരുന്നു’. അല്പം പൊങ്ങിനിന്നിരുന്ന അവരുടെ പല്ലുകള്‍ക്കിടയിലൂടെ തുപ്പല് സദാസമയവും പെയ്തുകൊണ്ടിരിക്കും അങ്ങനെയുള്ള ഒരാള്‍ക്കിടാവുന്ന നല്ല ഇരട്ടപ്പേരല്ലേ ചിറാപൂഞ്ചി? പോരാത്തതിന് പഠിപ്പിക്കുന്നതോ ഭൂമിശാസ്ത്രവും. ഇതുപോലെ നിങ്ങള് സുഹൃത്തുക്കള്‍ക്കും അധ്യാപകര്‍ക്കും അവര് തിരിച്ചു നിങ്ങള്‍ക്കും ഒരുപാട് ഇരട്ടപ്പേരുകളിട്ടിട്ടുണ്ടാകാം. ഒരാളുടെ പ്രകൃതത്തിലെയോ മനോഭാവത്തിലെയോ ഏതാനും അംശങ്ങള് എടുത്തുകൊണ്ട് പൂര്‍ണമായ മറ്റൊന്നിലേക്ക് ബന്ധപ്പിക്കുകയാണ് ഇരട്ടപ്പേരിടുന്നൊരാള് ചെയ്യുന്നത്; മെലിഞ്ഞുണങ്ങിയ ഒരാളെ നൂലന് എന്ന് വിളിക്കുന്നതുപോലെ. (എം.ടിയെ വൈക്കം മുഹ മ്മദ് ബഷീര് നൂലന്‍വാസൂ എന്നു വിളിച്ചതോര്‍ക്കുക) അങ്ങനെ വീട്ടുകാര്‍ക്കും നാട്ടുകാര്‍ക്കും ഇരട്ടപ്പേരിട്ട് കേമനോ കേമിയോ ആയ നിങ്ങള് ഈ പരസ്യം ശ്രദ്ധിച്ചിട്ടുണ്ടാകാം.\nമനം നിറയെ ശ്വസിക്കാം\nസഹായത്തിന് മിംസ് നിങ്ങള്‍ക്കരികിലുണ്ട്.\nഎന്താണ് ഈ മിംസ്? മലബാര് ഇന്‍സ്റ്റിറ്റിയൂട്ട് ഓഫ് മെഡിക്കല് സയന്‍സ് ലിമിറ്റ്ഡ് എന്ന തിന്റെ ചുരുക്കരൂപം. അതായത് പൂര്‍ണമായ ഒന്നിനെ സൂചിപ്പിക്കുന്ന അംശം. ഈ അംശം മതി പൂര്‍ണത്തെ കുറിക്കാന്. മലയാളികളെ ‘മല്ലു’ ആക്കുമ്പോഴും സംഭവിക്കുന്നത് ഇതു തന്നെ. ഇപ്രകാരം അംശംകൊണ്ട് പൂര്‍ണത്തെക്കുറിക്കുന്ന ഈ സമ്പ്രദായത്തെ മെറ്റോ ണമി എന്ന് വിളിക്കാം. മലയാളത്തില് ഉപാദാനലക്ഷണയെന്നും.\n‘നല്ല ഗോതമ്പിന്റെ നിറം ഇന്ദുലേഖയുടെ നിറം’ എന്ന പരസ്യവാചകത്തിലെ ഇന്ദുലേഖ സ്‌കിന്‍കെയര് ലേപനമാണെന്ന സൂചന ലഭിക്കുന്നതും ഉപാദാനലക്ഷണയിലൂടെ. മാത്രമല്ല ശരീരം എവിടെത്തുടങ്ങുന്നു കസവ് എവിടെ അവസാനിക്കുന്നുവെന്ന് സന്ദേഹം തോന്നിക്കുന്ന ശരീരകാന്തിയുള്ള ചന്തുമേനോന്റെ ഇന്ദുലേഖയെയും ഈ സന്ദര്‍ഭത്തില് നാം ഓര്‍ത്തുപോകാം. ഇതാണ് ഉപാദാനലക്ഷണയുടെ കഴിവ്. ‘ഇ.എം.എസ്’ എന്ന മൂന്നക്ഷരവും ‘അമ്മ’ എന്ന സിനിമാപ്രവര്‍ത്തകരുടെ സംഘടനയും മെറ്റോണമികളാണ്.\nഉപാദാനലക്ഷണ അലങ്കാരവസ്തുവാണെന്ന് ധരിക്കേണ്ട. നമ്മുടെ ചിന്തയെ ഭാഷയുമായി ബന്ധിപ്പിക്കുന്ന ധൈഷണികവൃത്തിയാണത്. മനുഷ്യമനസ്സിന്റെ ജ്ഞാനാര്‍ജ്ജനപ്രവര് ത്തനങ്ങളെയാണ് ധൈഷണികം (cognition) എന്നതുകൊണ്ട് ഉദ്ദേശിക്കുന്നത്. ഇന്ദ്രിയ സംവേദനം, സ്മരണ, ചിന്ത, വിവരങ്ങള് ഉള്‍ക്കൊള്ളുന്ന വിധം, യുക്തിചിന്ത, അപഗ്രഥ നാത്മകചിന്ത, ശ്രദ്ധ, പൂര്‍വധാരണ തുടങ്ങിയ മാനസികവൃത്തികളാണവ. അനുഭവങ്ങളെ വിനിമയം ചെയ്യാനുള്ള ആശയങ്ങളാക്കി മാറ്റുകയാണ് ധൈഷണികവൃത്തികളുടെ പ്രധാന ധര്‍മം. ആ ധര്‍മം നിര്‍വ്വഹിക്കുന്ന ഘടകങ്ങളില് പ്രധാനപ്പെട്ട ഒന്നാണ് ഉപാദാനല ക്ഷണ. അതിനാല് വാമൊഴി വരമൊഴിഭേദം കൂടാതെ നമ്മുടെ ചിന്തയെ യാഥാര്‍ഥ്യത്തോട് അടുപ്പിക്കുവാന് അനുദിനം ശ്രമിച്ചുകൊണ്ടിരിക്കുകയാണ് മെറ്റോണമി.\nഭാഷയ്ക്കുള്ളില് മറ്റൊരു ഭാഷ സൃഷ്ടിച്ചുകൊണ്ട് സാമാന്യഭാഷയുടെ സ്ഥായിയായ സ്വഭാവ ത്തെയും അതിലൂടെ സാമൂഹികജീവിതത്തെയും തകിടം മറിച്ച് പ്രതീതിയാഥാര്‍ഥ്യത്തെ സൃഷ്ടിക്കുകയും പ്രചരിപ്പിക്കുകയും ചെയ്തുകൊണ്ട് ദൃശ്യ-ശ്രാവ്യമാധ്യമങ്ങളില് നിലനില്‍ക്കുന്ന ഭാഷ സൃഷ്ടിക്കുന്ന പ്രതീതിയാഥാര്‍ഥ്യത്തെ ഒട്ടൊക്കെ മറിക്കടക്കാന് നമ്മെ സഹായിക്കുന്ന ഘടകം കൂടിയാണ് ഉപാദാനലക്ഷണ. ആശയങ്ങള് ആവിഷ്‌കരിക്കുവാനുള്ള ധൈഷണിക തയുടെ അടിസ്ഥാനവൃത്തിയായ ഉപാദാനലക്ഷണ വാച്യാര്‍ഥത്തില്‍നിന്ന് പൂര്‍ണമായും ലക്ഷ്യാര്‍ഥത്തിലേക്ക് മാറുന്നില്ല എന്നതുകൊണ്ടാണ് പ്രതീതിയാഥാര്‍ഥ്യത്തില്‍നിന്ന് യാഥാര്‍ഥ്യത്തെ മനസ്സിലാക്കാന് ഉപാദാനലക്ഷണ സഹായിക്കുന്നത്.\nമെറ്റഫറും (ലക്ഷകം) ഉപാദാനലക്ഷണയും തമ്മില് വ്യത്യാസമുണ്ടെന്ന് വിലയിരുത്തുന്നുണ്ട്. അവ തമ്മിലുള്ള പ്രധാനവ്യത്യാസം താഴെ വിശദീകരിക്കുന്നു: 1. മെറ്റഫറിന്/ലക്ഷകത്തിന് സ്രോതസ്തലം, ലക്ഷ്യതലം എന്നിങ്ങനെ രണ്ട് തലങ്ങളുണ്ട്.. ലക്കോഫും ജോണ്‍സണും (1980/2003) ചേര്‍ന്നെഴുതിയ ‘Metaphor We Live by’ എന്ന പുസ്തകത്തില് മെറ്റഫറിന് ഒരു അലങ്കാരത്തെക്കാള് പ്രാധാന്യം കൊടുക്കുന്നുണ്ട്. മാത്രമല്ല ഭാഷാപരമെന്നതിനേക്കാള് അത് സങ്കല്പനപരമാണ്. ‘അവന്റെ തലയില്‍നിന്ന് ചിന്ത പറന്നു’. ഈ വാക്യത്തിലെ സ്രോതതലം; ‘കൂട്ടില്‍നിന്ന് ഒരു പക്ഷി പറന്നുയര്‍ന്നു’ എന്നതാകുന്നു. എന്തിനേയാണോ ലക്ഷകവത്ക്കരിക്കുന്നത് അത് ലക്ഷ്യതലം. ഇവിടെ ചിന്തയാണ് ‘പറക്കുന്നത്’. അതിനാല് അത് ലക്ഷ്യതലവുമാകുന്നു.\nലക്ഷ്യതലമെന്നത് വസ്തുവാണ്. ലക്ഷകാധിഷ്ഠിതയുക്തി പ്രവര്‍ത്തിച്ച് യുക്ത്യധിഷ്ഠിതമായ ആശയത്തെ ആവിഷ്‌കരിക്കുന്ന ഒന്നാണത്. ലക്ഷകഭാഷയ്ക്ക് സ്രോതസ്തലത്തില് വാച്യാര് ഥമാണുള്ളത്. ചിലപ്പോള് അതിന് രണ്ടില്‍ക്കൂടുതല് ഘടകങ്ങളുമായി താരതമ്യസ്ഥിതിയും വരാം. എന്നാല് ഉപാദാനലക്ഷണയ്ക്കാകട്ടെ ഒറ്റ തലമേയുള്ളൂ. വസ്തു മാത്രം. അവിടെ അടയാളപ്പെടുത്തലും ഒന്നേയുള്ളു.\nവാച്യാര്‍ഥത്തിനുപുറമേ മറ്റൊരു ആശയത്തെക്കൂടി സൂചിപ്പിക്കുന്നതാണ് ഉപാദാനലക്ഷണ എന്ന് സാമാന്യമായി പറയാം. ലക്ഷണയുടെ മറ്റൊരു തലം. അറിവിന്റെ അടിസ്ഥാന ഘട കമായി വര്‍ത്തിക്കുന്ന സങ്കല്പനപ്രതിഭാസമാണ് ഉപാദാനലക്ഷണ സങ്കല്പനവ്യവസ്ഥയെ ശക്തമായി ആവിഷ്‌കരിക്കുവാന് ഉപാദാനലക്ഷണയ്ക്കു കഴിയും.\n1. ചന്തുമേനോനെ വായിച്ചു (എഴുത്ത്) (ഇംഗ്ലീഷ് രീതിയിലുള്ള വാക്യമാണെങ്കിലും മലയാള ത്തില് ധാരാളമായി പ്രയോഗിച്ചുകാണുന്നതിനാല് ഉദാഹരിക്കുന്നു) 2. പത്രസമ്മേളനത്തിന് മാതൃഭൂമി വന്നില്ല (റിപ്പോട്ടര്). ഈ ഉദാഹരണങ്ങളില് ആദ്യത്തേത് ‘ചന്തുമേനോന്റെ എഴുത്തി’നെയും രണ്ടാമത്തെത് ‘റിപ്പോട്ടറെ’യും കുറിക്കുന്നു. ഉപാദാനലക്ഷണണയ്ക്ക് സൂചക ധര്‍മമാണു കൂടുതലായുമുള്ളത്. എങ്കിലും ഒരു കാര്യം മനസ്സിലാക്കിത്തരുന്ന ധര്‍മവും അതി നുണ്ട്. ‘പത്രസമ്മേളനത്തിന് മാതൃഭൂമി വന്നില്ല’ എന്ന വാക്യത്തില് ‘റിപ്പോട്ടര് ‘ വന്നി ല്ലെന്ന് മാത്രമല്ല മറിച്ച് ആ പത്രത്തിനുള്ള പ്രാധാന്യത്തെക്കൂടി കാണിക്കുന്നുണ്ട്. മറ്റൊരു ഉദാഹരണം – ‘നല്ല തലയുള്ള ആളാണ്’ . ഇവിടെ അംശം പൂര്‍ണത്തിന് പകരമായിനില് ക്കുന്നു. വ്യാജസ്തുതിയല്ലെങ്കില് അത് ‘ബുദ്ധിയുള്ള ആള്’ എന്ന അര്‍ഥത്തിലാണ് ഉപയോഗി ക്കുന്നത്. മുഖം നോക്കാതെ നടപടിയെടുത്തു. മറ്റൊരു ഉദാഹരണം – പാല് വന്നു. ‘പാല് ‘ എന്ന അംശം കൊണ്ട് ‘പാല്‍ക്കാരന് ‘ എന്ന പൂര്‍ണത്തെ കാണിക്കുന്നു.\nജീവിതപശ്ചാത്തലത്തിനനുസരിച്ച് ഒരേ അംശം വ്യത്യസ്ത സാകല്യങ്ങളെ കുറിക്കുകയുമാകാം. ഉദാഹരണത്തിന് ‘വെള്ളം വന്നു’ എന്നത് കേരളത്തിലെ മലയാളികള് പറയുമ്പോള് സാമാന്യമായി അര്‍ഥമാക്കുക ‘പൈപില് വെള്ളം’ വന്നുവെന്നായിരിക്കും എന്നാല് ചെന്നൈ യില് താമസിക്കുന്ന മലയാളി ‘വെള്ളം വന്നു’ എന്ന് പറയുമ്പോള് നേരത്ത സൂചിപ്പിച്ച അര്‍ഥം കൂടാതെ ‘ക്യാനില് കുടിവെള്ളം എത്തിക്കുന്നയാള് വന്നോ’ എന്നോ ‘വെള്ളവുമായി ലോറി വന്നോ’ എന്നെല്ലാം അര്‍ഥമെടുക്കാം. ചെന്നൈയിലെ പോലെ ജലക്ഷാമമുള്ള മറ്റിടങ്ങളിലും ഇതേ അവസ്ഥയുണ്ടെങ്കില് ഇതേ ഉപാദാനാലക്ഷണാര്‍ഥം തന്നെ ലഭിക്കും\nമനുഷ്യജീവിതാനുഭവങ്ങളുടെ അവിഭാജ്യഘടകമാണ് ഉപാദാനലക്ഷണ. ഒരാള് എങ്ങനെ ചിന്തിക്കുന്നുവെന്നും എങ്ങനെ പ്രവര്‍ത്തിക്കുന്നുവെന്നും വ്യക്തമാക്കാന് ഉപാദാനലക്ഷണയ്ക്ക് കഴിയുന്നു. മനുഷ്യന്റെ സങ്കല്പനവ്യവസ്ഥയില് ‘സാകല്യത്തിന് പകരം അംശം’ എന്ന നില യിലാണ് സ്ഥലത്തെ മനസ്സിലാക്കിയിരിക്കുന്നത്. അത് മറ്റിടങ്ങളിലും കാണാം. ഉദാഹര ണത്തിന് ‘ആള് ‘ എന്ന പൂര്‍ണത്തെ ‘മുഖം’ എന്ന അംശം കൊണ്ട് മനസ്സിലാക്കുക എന്ന ഉപാദാനലക്ഷണാബന്ധം. അതായത് മുഖത്തിന് സംസ്‌കാരം വളരെയധികം പ്രാധാന്യം നല്‍കുന്നുണ്ട്. താഴെ കൊടുത്തിരിക്കുന്ന വാക്യങ്ങള് ശ്രദ്ധിച്ചാല് മനസ്സിലാക്കാന് കഴിയും.\nമുഖം നോക്കാതെ നടപടിയെടുത്തു\n‘ആള് ‘ എന്ന ‘പൂര്‍ണത്തിന്’ പകരമായിട്ടാണ് ഇവിടെ ‘മുഖം’ എന്ന ‘അംശം’ നില്‍ക്കുന്നത്. അത്രത്തോളം പ്രാധാന്യം സംസ്‌കാരം മുഖത്തിന് കൊടുക്കുന്നുണ്ടെന്നര്‍ഥം.\nഅതായത് ആളുകളുടെ മുഖം എന്ന ഈ ഉപാദാനലക്ഷണാബന്ധം ഭാഷയുടെ മാത്രം പ്രശ്‌ന മല്ലെന്നര്‍ഥം. ഒരു വ്യക്തിയെക്കുറിച്ചുള്ള അടിസ്ഥാനധാരണ രൂപപ്പെടുന്നത് ആ വ്യക്തി യുടെ മുഖത്തില്‍നിന്നാണ് എന്നുകൂടി ഇത് കാണിക്കുന്നു. ‘അരോഗദൃഢഗാത്രനായ യുവാവിന് വധുവിനെ ആവശ്യമുണ്ട്’ എന്നതിന് പകരം ‘സുമുഖനായ യുവാവിന് വധുവിനെ ആവശ്യമുണ്ട്’ എന്ന മട്ടിലാണ് വിവാഹപരസ്യങ്ങളേറെയും. സൗന്ദര്യമെന്നാല് മുഖസൗന്ദര്യമാണെന്ന് കാഴ്ചപ്പാടിന്റെ പ്രതിഫലനമാണിത് അതിനാല് അത് മലയാളിയുടെ സാംസ്‌കാരികമനോ ഭാവത്തെകൂടി കാണിക്കുന്നുണ്ട്.\nഉപാദാനലക്ഷണ സേച്ഛാപരമോ ക്രമമില്ലാത്തതോ അല്ല. അതിന് സംസ്‌കാരത്തില് ചില കൃത്യമായ ക്രമമൊക്കൊയുണ്ട്.\nജീവിതരീതിയുടെ വ്യത്യസ്ത ആവിഷ്‌കാരങ്ങളെ ഉപാദാനലക്ഷണ എങ്ങനെ പ്രത്യക്ഷീകരിക്കു ന്നുവെന്നിടത്താണ് അത് സംസ്‌കാരവുമായി ബന്ധപ്പടുന്നത്. സാമൂഹികചലനാത്മകത യ്ക്കനുസരിച്ച് രൂപപ്പെടുന്ന സങ്കല്പനങ്ങളെ ആവിഷ്‌കരിക്കാന് ഉപാദാനലക്ഷണ ശക്ത മാണ്. ചുറ്റുപാടുകളെയും ജീവിതരീതികളെയും തദനുസൃതമായ വീക്ഷണങ്ങളും ഉപാദാനല ക്ഷണയെ സൃഷ്ടിക്കുന്നത് എങ്ങനെയെന്ന് പരിശോധിക്കാം. അംശം, ഉത്പന്നം, ഉപകരണം, ഉത്തരവാദിത്വം, സ്ഥാപനങ്ങള് , സംഭവങ്ങള് എന്നിവയുമായി ബന്ധപ്പെട്ടുവരുന്ന ഉപാ ദാനലക്ഷണകളെ ഉദാഹരണസഹിതം വിശദീകരിക്കുകയാണിവിടെ. സംസ്‌കാരത്തെ പ്രതിനിധികരിക്കുന്നതും വ്യവസ്ഥയോടുകൂടിയതുമാണ് ഉപാദാനലക്ഷണരൂപങ്ങള് .\nജീവിതത്തിന്റെ വ്യത്യസ്തതലങ്ങളെ ആവിഷ്‌കരിക്കാന് ഉപാദാനലക്ഷങ്ങള്‍ക്കാകുന്നു. മാധ്യ മഭാഷയിലൂടെയും മറ്റും പൊതുഭാഷയില് ധാരാളം ഉപാദാനലക്ഷണാപ്രയോഗങ്ങള് ആവിര്‍ഭവിച്ചിട്ടുണ്ട്.\nഉത്പന്നത്തിന് പകരം ഉത്പന്നം\nഅവന് മാരുതി വാങ്ങി (ഇത് ചിലപ്പോള് ഒരു പ്രത്യേക ഉത്പന്നം മറ്റ് ഉത്പന്നങ്ങളെ കുറിക്കുന്ന തരത്തില് സ്ഥായിയായി മാറുന്നുമുണ്ട്. ഉദാഹരണം സിഗരറ്റിനെ കുറിക്കാന് സിസേര്‍സ് എന്ന പ്രയോഗമുള്ളത് പോലെ). വ്യക്തിയുടെ അടിസ്ഥാനജ്ഞാനം, വിശ്വാസം, ഊഹം, പ്രതീക്ഷ തുടങ്ങിയ മനശ്ശാസ്ത്രപരമായ ആശയങ്ങള് ഉപാദാനലക്ഷണ വഴി ലഭി ക്കുന്ന അര്‍ഥം മനസ്സിലാക്കാന് അത്യാവശ്യമാണ്. പൂര്‍വ്വാനുഭവങ്ങളില്‍നിന്ന് വെളിച്ചമുള് ക്കൊണ്ട് പുതിയ കാര്യങ്ങള് മനസ്സിലാക്കാന് ഇത് വ്യക്തിയെ സഹായിക്കും\nഉപകരണം ഉപയോഗിക്കുന്ന ആളിനെ സൂചിപ്പിക്കുക\n‘ബസ് പണിമുടക്ക്’ എന്നത് ബസ് ജീവനക്കാരുടെ പണിമുടക്കാണല്ലോ. നീലപെന്‍സില് എന്നതു പത്രത്തിലെ എഡിറ്ററെ കുറിക്കുന്നത് മറ്റൊരു ഉദാഹരണം\nജനങ്ങളുടെ ഉത്തരവാദിത്വത്തെ സ്ഥാപനംകൊണ്ട് സൂചിപ്പിക്കുക:\nആ നടപടി സിണ്ടിക്കേറ്റ് അംഗീകരിച്ചു, കോടതി കല്പിച്ചു.\nസ്ഥാപനങ്ങളെ സ്ഥലം സൂചിപ്പിക്കുക\n‘കോടമ്പാക്കം പ്രതിസന്ധിയിലാണ്. ചെന്നൈയിലെ ഒരു സ്ഥലത്തിന്റെ പേരാണ് കോട മ്പാക്കം. ദക്ഷിണേന്ത്യയിലെ പ്രധാനപ്പെട്ട സിനിമാകേന്ദ്രമാണത്. അതുകൊണ്ട് സിനിമാ വ്യവസായത്തെയും അതുമായി ബന്ധപ്പെട്ട സ്ഥാപനങ്ങളെയും സൂചിപ്പിക്കുവാന് കോട മ്പാക്കത്തിന് കഴിയുന്നു. അതിനാല് കോടമ്പാക്കാം പ്രതിസന്ധിയിലാണെന്ന് പറഞ്ഞാല് സിനിമാവ്യവസായം പ്രതിസന്ധിയിലാണെന്നര്‍ഥം.\n‘നിന്നെ കുതിരവട്ടത്തെക്ക് അയക്കും’\nകോഴിക്കോടുള്ളൊരു സ്ഥലത്തിന്റെ പേരാണ് കുതിരവട്ടം. അവിടെയാണ് മലബാറിലെ പ്രധാനപ്പെട്ട മാനസികാരോഗ്യകേന്ദ്രം സ്ഥിതി ചെയ്യുന്നത്. അതുകൊണ്ട് ‘നിന്നെ കുതിര വട്ടത്തെക്ക് അയക്കും’ എന്ന് പറഞ്ഞാല് അര്‍ഥം മറ്റൊന്നാകുന്നു. ഇവിടെയും സ്ഥാപന ത്തെ സ്ഥലം കൊണ്ട് സൂചിപ്പിക്കുകയാണ്. തിരുവനന്തപുരത്തെ ‘ഊളമ്പാറ’യും ഇതേ അര്‍ഥത്തില് പ്രയോഗിക്കപ്പെടുന്നുണ്ട്.\nസംഭവങ്ങളെ സ്ഥലം കൊണ്ട് സൂചിപ്പിക്കുക\n‘സൂര്യനെല്ലി’, ‘കിളിരൂര് ‘ എന്നീസ്ഥലങ്ങള് ഇന്ന് മലയാളികളുടെ മനസ്സില് പെണ്‍വാ ണിഭത്തെ കുറിക്കുന്നവയാണ്. അതിക്രൂരമായി ലൈംഗീകചൂഷണത്തിന് ഇരയായി പെണ്‍കു ട്ടികളുടെ ഇടം എന്നര്‍ഥത്തില് ഈ സ്ഥലങ്ങള് കുപ്രസിദ്ധമാണ്.\nകച്ചവടസ്ഥാപനം സംഭവത്തെ കാണിക്കുക- മലയാളികളെ സംബന്ധിച്ചിടത്തോളം ‘ഐസ്‌ക്രിം പാര്‍ലര് ‘ എന്നതിന് പെണ്‍വാണിഭകേന്ദ്രമെന്നുകൂടി അര്‍ഥമുണ്ട്.\nസംഭവത്തെ സൂചിപ്പിക്കുവാന് ഒരാളുടെ നടപടി -‘ചാക്കിരിപാസ്’ പഴയ കാലത്തെ വിദ്യാഭ്യാസമന്ത്രി നടപ്പാക്കിയ കൂട്ടത്തോടെയുള്ള ക്ലാസ്സ് കയറ്റമാണിത് ഒരേ സംഭവം കൊണ്ട് രണ്ടോ അതിലധികമോ സ്ഥലങ്ങളെ കുറിക്കുക ഉദാഹരണത്തിന്: ‘മാറാട് മറ്റൊരു കണ്ണൂര് ആക്കരുത്.’ മാറാടിനെ അപേക്ഷിച്ച രാഷ്ട്രീയകൊലപാതകങ്ങള് ആദ്യം നടന്നത് കണ്ണൂരാണ്. അതിനാല് കണ്ണൂര് എന്നാല് രാഷ്ട്രീയകൊലപാതകത്തിന്റെ നാട് എന്നായി അര്‍ഥം. അതിനുശേഷമാണ് മാറാടില് രാഷ്ട്രീയവുമായി ബന്ധപ്പെട്ട അനിഷ്ട സംഭവങ്ങള് ഉണ്ടാകുന്നത്. അത് കണ്ണൂരില് കാണുന്നതുപോലെ വളര്‍ത്തരുതെന്ന് വിവക്ഷ.\nമുകളില് കൊടുത്ത ഉദാഹരണങ്ങള് ഒരു സമൂഹം എങ്ങനെ ചിന്തിക്കുന്നുവെന്നതിന്റെയും പ്രവര്‍ത്തിക്കുന്നുവെന്നതിന്റെയും ഉദാഹരണങ്ങളാണ്. ഒന്നിന് മറ്റൊന്നിനോടുള്ള ബന്ധ ത്തിന്റെ അടിസ്ഥാനത്തില് ആശയങ്ങള് ഗ്രഹിക്കാന് വ്യക്തിയെയും സമൂഹത്തെയും പ്രാപ്തരാ ക്കുകയാണ് ഉപാദാനലക്ഷണരൂപത്തിന്റെ സവിശേഷത. വ്യക്തിയുടെ അടിസ്ഥാ നജ്ഞാനം, വിശ്വാസം, ഊഹം, പ്രതീക്ഷ, തുടങ്ങിയ മനശ്ശാസ്ത്രപരമായ ആശയങ്ങള് ഉപാദാ നലക്ഷണവഴി ലഭിക്കുന്ന അര്‍ഥം മനസ്സിലാക്കാന് അത്യാവശ്യമാണ്. പൂര്‍വ്വാനു ഭവങ്ങളില്‍നിന്ന് വെളിച്ചമുള്‍ക്കൊണ്ട് പുതിയ കാര്യങ്ങള് മനസ്സിലാക്കാന് ഇത് വ്യക്തിയെ സഹായിക്കും. ചുരുക്കിപ്പറഞ്ഞാല് , അനുഭവങ്ങളുടെ അടിസ്ഥാനത്തില്‍നിന്നു തന്നെയാണ് ഉപാദാനലക്ഷണയുമുണ്ടാകുന്നത്.\nപരസ്യദാതാക്കളുടെ കയ്യിലെ ശക്തമായ ആയുധമാണ് ഉപാദാനലക്ഷണ. ഉപാദാന ലക്ഷണ മനസ്സിലാക്കുന്നതിന് ഒരു വ്യക്തിയുടെ ധാരണ, പ്രതീക്ഷ തുടങ്ങിയ മനശ്ശാസ്ത്രപര മായ ആശയങ്ങള്‍ക്ക് വളരെയധികം പ്രാധാന്യമുണ്ട്. പൂര്‍വ്വാനുഭവങ്ങളില്‍നിന്ന് വെളിച്ചമുള് ക്കൊണ്ട് പുതിയ കാര്യങ്ങള് മനസ്സിലാക്കുവാന് ഇത് ഭാഷകരെ സഹായിക്കുന്നു.\n1.പരസ്യങ്ങളിലെ ഭാഷ കൊണ്ട് ലഭിക്കുന്ന ഉപാദാനബന്ധം\n2.പരസ്യചിഹ്നങ്ങളില്‍നിന്ന് ലഭിക്കുന്ന ഉപാദാനബന്ധം എന്നിങ്ങനെ രണ്ടു കാര്യങ്ങളെ പരിഗണിക്കുന്നതുകൊണ്ടാണ് ഇരട്ടഉപാദാനബന്ധം എന്ന് പറയുന്നത്\nഭാഷയോട് ചേര്‍ന്നുവരുന്ന പരസ്യങ്ങിലെ ആശയ ത്തിന് ഇരട്ടഉപാദാനബന്ധത്തില് പ്രസക്തിയുള്ളു. പരസ്യങ്ങളിലെ ഉപാദാനസങ്കല്പനത്തെ മോഹന് ലാല് മോഡലായി വന്ന ചാരായപരസ്യത്തിന്റെ അടിസ്ഥാനത്തില് വിശദീകരിക്കാം. ഭാഷകൊണ്ട് ലഭിക്കുന്ന ഉപാദാനബന്ധത്തിന് ഈ പരസ്യത്തില് വന്ന വാക്യങ്ങള് പരിശോധിക്കാം. ‘വൈകിട്ട് എന്താ പരിപാടി’, എന്ന വാക്യം നില്‍ക്കുന്നത് ഉപാദാനബ ന്ധത്തിന്റെ അടിസ്ഥാനത്തിലാണ്. വൈകുന്നേ രം/രാത്രി (എന്നുവെച്ചാല് നിങ്ങള് ഫ്രീയാകുമ്പോള് ) കള്ള് കുടിക്കാനുള്ളതാണെന്ന് ദ്യോതിപ്പിക്കുകയാണി വിടെ. നേരത്തെ സൂചിപ്പിച്ച ജ്ഞാനാര്‍ഥഘടനയി ലാണ് ഈ പരസ്യവാചകങ്ങള് നിലനില്‍ക്കുന്നത് . ‘അന്തിക്കള്ള് മോന്തുക’ എന്ന മലയാളിയുടെ ശീല മാണ് ഇവിടെ സൂചിപ്പിക്കുന്നത്. അന്തിക്കള്ള് ‘അന്തി ക്ക് എടുക്കുന്ന’ കള്ളും ‘കുടിക്കുന്ന കള്ളു’മാണ്. മോന്തി മോന്താനുള്ളതാണെന്നര്‍ഥം. ഇവിടെ അംശത്തില്‍നിന്ന് പൂര്‍ണത്തിലേക്ക് എന്ന തത്ത്വത്തിന്റെ അടിസ്ഥാനത്തിലാണ് ഉപാദാ നബന്ധം നിലനില്‍ക്കുന്നത്. മോഹന്‍ലാല് എന്ന നടന്റെ പെരുമാറ്റമാണ് ഈ പരസ്യ ത്തിലെ ചിഹ്നം. പരസ്യത്തിലെ ഭാഷ കൂടെ ദൃശ്യചിഹ്നങ്ങള് സൃഷ്ടിക്കുന്ന ഉപാദാനലക്ഷ ണയും ഈ പരസ്യത്തെ സദാചാരബോധത്തിലേക്ക് നയിക്കുന്നു. ( ദക്ഷിണേന്ത്യയിലെ മദ്യവര്‍ജനസംഘടനകള് ഈ പരസ്യത്തിന് എതിരെ രംഗത്തുവന്നു. കാരണം ജനപ്രിയനാ യകനായ, അതുകൊണ്ടുതന്നെ ജനങ്ങളോട് സദാചാരപരമായ ഉത്തരവാദിത്തമുള്ള മോഹന്‍ലാല് മോഡലായി വന്നതാണ് ഇതിന് കാരണം. ഇത് കാണിക്കുന്നത് പരസ്യത്തില് ആര് വരണം എന്നത് നിര്‍ണയാകഘടകമാണെന്നാണ്. ഈ പരസ്യത്തിലൂടെ മോഹന് ലാല് മദ്യസംസ്‌കാരത്തിന്റെ ഉപാദാനചിഹ്നമായതുപോലെ പരസ്യങ്ങളിലൂടെ ലൈംഗീക സംസ്‌കാരത്തിന്റെ ഉപാദാനചിഹ്നമായി മാറിയ നടനാണ് ജോണ് എബ്രഹാം. ആണുങ്ങളിലെ സില്‍ക്ക് സ്മിത എന്നും ജോണിനെ വിശേഷിപ്പിക്കുന്നവരുമുണ്ട്\nനേരത്തെ മദ്യത്തിന്റെ പരസ്യം നേരിട്ട് കാണിക്കാതെ അതുമായി ബന്ധപ്പെട്ട ചില ചിഹ്നങ്ങള് വഴിയായിരുന്നു കാണിച്ചിരുന്നത്. ‘കിങ്ഫിഷര് ‘ എന്ന മദ്യത്തെ സൂചിപ്പിക്കു വാന് ‘കിങ്ഫിഷര് ‘ എന്ന സോഡയുടെ പരസ്യം കാണിക്കുക. ഇത് യഥാര്‍ഥത്തില് ഉപാദാനലക്ഷണയ്ക്ക് മികച്ച ഉദാഹരണമാണ്. ഉത്പന്നത്തിന് പകരം മറ്റൊരു ഉത്പന്നം കൊണ്ട് തീര്‍ക്കുന്ന ഉപാദാനബന്ധത്തിന് ഉദാഹരണംകൂടിയാണിത് ബോര്‍ദ്യു (1984) നിരീക്ഷിച്ചതുപോലെ അഭിരുചിയുടെ ഏറ്റിറക്കങ്ങള് സാമൂഹികമായി നിര്‍മിച്ചെടുക്കാന് പരസ്യങ്ങള്‍ക്ക് കഴിയുന്നു. പരസ്യദാതാവ് പരസ്യങ്ങളിലൂടെ ഉത്പന്നങ്ങള്‍ക്ക് അഭിരുചിയുടെ പ്രതീകാത്മക മൂല്യം പ്രദാനം ചെയ്യുന്നത് ഉപാദാനലക്ഷണയിലൂടെയും കൂടിയാണ്. ഈ പ്രതീകാത്മകമൂല്യത്തിന്റെ ഉടമസ്ഥത വ്യക്തികളെ അഭിജാതരും ഉന്നതരുമാക്കുന്നു. ഇതിലൂടെ സംസ്‌കാരം വ്യവസായമായി മാറുകയാണ്.\nഅറിവ് സൂക്ഷിക്കുവാനുള്ള പാത്രമാണ് ഭാഷ. ഭാഷയും ലോകവും തമ്മിലുള്ള ബന്ധത്തെ വിശദീകരിക്കുവാനുള്ള ഉപാധികളില് ഒന്നാണ് ഉപാദാനലക്ഷണ. അതായത് വ്യക്തിമനസ്സ് ലോകത്തെ എങ്ങനെ മനസ്സിലാക്കുന്നുവെന്ന് എന്ന കാര്യം വളരെ പ്രധാനപ്പെട്ടതാകുന്നു. സത്യം എന്നത് വ്യക്തിയെയും സാഹചര്യത്തെയും ആസ്പദമാക്കി നിര്‍മിക്കപ്പെടുന്ന ആപേക്ഷികമായ കാര്യമാണെന്ന സങ്കല്പം ഇതിനുണ്ട്. കേവലസത്യത്തില് വിശ്വസി ക്കുന്നില്ല. അതിനാല് ആശയവിനിമയത്തില് ഉപാദാനലക്ഷണയ്ക്ക് അതിയായ പ്രാധാന്യം വകവെച്ചുകൊടുക്കണം\nസമൂഹത്തില് അധികാരം എങ്ങനെ രൂപപ്പെടുന്നുവെന്നും അധികാരദൂര്‍വിനിയോഗം നട ത്തുന്നത് എങ്ങനെയെന്നും അധികാരമുള്ളവര് മറ്റ് സമൂഹങ്ങളുടെമേല് തങ്ങളുടെ ആധിപ ത്യം ചെലുത്തുന്നത് എങ്ങനെയെന്നും അതോടപ്പം അധികാരത്തെ സമൂഹം എങ്ങനെ പ്രതി രോധിക്കുന്നുവെന്നും മനസ്സിലാക്കാന് ഉപാദാനലക്ഷണയുടെ അപഗ്രഥനത്തിലൂടെ കഴിയും. കാരണം മനുഷ്യന് ചുറ്റുപാടുകളെ മനസ്സിലാക്കുന്നത് ധൈഷണികതയുമായി ബന്ധപ്പെട്ട കാര്യമാകുന്നു. ധൈഷണികതയും സമൂഹത്തെയും ബന്ധിപ്പിക്കുന്ന ഘടകങ്ങളിലൊന്നാണ് ഉപാദാനലക്ഷണ. ധൈഷണികത മനുഷ്യമസ്തിഷ്‌ക്കത്തിന്റെ കേന്ദ്രമായി മനസ്സിനെ കണ ക്കാക്കുന്നു. ചിന്ത, വീക്ഷണം, പ്രതിനിധാനം തുടങ്ങിയ ഒരു കൂട്ടം മാനസിക ധര്‍മങ്ങളാണ് ധൈഷണികത. സ്മരണയാണ് ധൈഷണികതയുടെ പ്രധാനപ്പെട്ട മറ്റൊരു വൃത്തി. ക്ഷണികമായ സ്മരണയെന്നും ദീര്‍ഘ (കാലം നിലനില്‍ക്കുന്ന) സ്മരണയെന്നും സ്മരണയെ രണ്ടായി തരംതിരിക്കാം.\nവ്യക്തിപരവും ആത്മകഥാപരവും സ്മരണ ദീര്‍ഘസ്മരണയുടെ ഭാഗമാണ്. മാനസികമാതൃക – വ്യക്തിസ്മരണയില് പ്രതിനിധീകരിക്കപ്പെടുന്ന ആര്‍ഥികമാനസികമാത്ര എന്നത് ഒരു വ്യവഹാരത്തിലെ സംഭവങ്ങളുടെയും സാഹചര്യങ്ങളുടെയും ആത്മനിഷ്ഠമായ പ്രതിനിധീ കരണമായിരിക്കും. പ്രദേശികാര്‍ഥത്തിന്റെ ചുവയുള്ള ഉപാദാനലക്ഷണ പലപ്പോഴും വക്താവിന്റെ വൈകാരികവും സാമൂഹികവും പ്രത്യയശാസ്ത്രപരവുമായ മാനസികമാതൃകള്‍ക്ക് അനുസരിച്ചുണ്ടാകുന്നതായിരിക്കും.\nഭാഷ ഉപയോഗിക്കുന്ന വ്യക്തികളുടെ അനുഭവങ്ങളിലോ അവര് കൊടുക്കുന്ന ആപേക്ഷി കമായ അര്‍ഥങ്ങളിലല്ല പ്രാഥമികമായി വിമര്‍ശനാത്മക ഭാഷാശാസ്ത്രപഠനം ശ്രദ്ധിക്കു ന്നത്. സ്ഥാപനങ്ങള് , സംഘടനകള് , സാമൂഹികപ്രസ്ഥാനങ്ങള് സാമൂദായികകൂട്ടായ്മകള് സൃഷ്ടിക്കുന്ന അധികാരത്തിലും അധികാരദുര്‍വിനിയോഗത്തിലും മേധാവിത്വത്തിലും കോയ്മ കളിലെല്ലാമാണ്. അതുകൊണ്ടുതന്നെ സവിശേഷവ്യവഹാരങ്ങളിലുള്ള അടിസ്ഥാനപര മായ വ്യക്തിപരമായ മാനസികമാതൃകകള്‍ക്ക് പകരം സാമൂഹികധൈഷണികതയ്ക്ക് പ്രാധാന്യ മുണ്ട്. വ്യക്തികള് പരസ്പരം വിനിമയം ചെയ്യുന്ന ജ്ഞാനം, മനോഭാവം, മൂല്യം, നിയമങ്ങള് , പ്രത്യയശാസ്ത്രങ്ങള് , എന്നിവയാണ് ഉപാദാനലക്ഷണയ്ക്ക് ആധാരം ഈ സാമൂഹികപ്രതിനി ധാനം വ്യക്തിപരമായി എടുക്കുന്ന നിര്‍മാണമാണങ്ങളില് വ്യക്തികള് പങ്കാളികളാകുന്നു. സമൂഹത്തിന്റെ വിശ്വാസം വ്യക്തിയെ സ്വാധീനിക്കാം. ഈ സ്വാധീനം ഉപാദാനലക്ഷണ യിലും പ്രകടമാകും\n* ഒരു വിദ്യാര്‍ഥിനി പറഞ്ഞത്\nഭാഷ 8 Comments » Print this News\n(Older) വൃദ്ധപദവിക്കായുള്ള ചതുരംഗക്കളികള്\n8 Comments to മല്ലുസ് മലയാളം\nധൈഷണികത എന്ന സംജ്ഞയെ കുറിച്ച് കൂടുതൽ അറിയണമെന്നുണ്ട്\nഅറിവ് സൂക്ഷിക്കുവാനുള്ള പാത്രമാണ് ഭാഷ. ഭാഷയും ലോകവും തമ്മിലുള്ള ബന്ധത്തെ വിശദീകരിക്കുവാനുള്ള ഉപാധികളില് ഒന്നാണ് ഉപാദാനലക്ഷണ. അതായത് വ്യക്തിമനസ്സ് ലോകത്തെ എങ്ങനെ മനസ്സിലാക്കുന്നുവെന്ന് എന്ന കാര്യം വളരെ പ്രധാനപ്പെട്ടതാകുന്നു.\nമല്ലുസ് മലയാളം | Saikatham Online Malayalam Magazine | Kerala Online says:\n[…] Article from https://saikatham.com/%E0%B4%AE%E0%B4%B2%E0%B5%8D%E0%B4%B2%E0%B5%81%E0%B4%B8%E0%B5%8D-%E0%B4%AE%E0%B4… Written by hafis Posted in […]\nമല്ലുസ് എന്ന വാക്കിന്റെ അര്‍ത്ഥം തന്നെ കുരങ്ങന് എന്നാണെന്നാണ് അറിവ്. അപ്പോള് കുരങ്ങന്റെ മലയാളം എന്ന് അര്‍ത്ഥമെടുക്കം അല്ലെ 🙂\nP K Kumar says:\nമലയാളത്തിലെ പറഞ്ഞ് പഴകിപ്പോയ വാക്കുകള് ഇങ്ങനെ നിരവധിയുണ്ട്. താങ്കള് തന്നെ വളരെയധികം ഉദാഹരണങ്ങള് കാണിച്ച് തരുന്നുണ്ട്. യഥാര്‍ത്ഥ അര്‍ത്ഥവുമായി ഒരു ബന്ധവുമില്ലാത്ത എന്നാല് കേള്‍ക്കുമ്പോള് തന്നെ മനസ്സില് ഒരു ചിത്രം നല്‍കുന്ന വാക്കുകള്. രസകരവും ചിന്തോദ്ദീപകവുമായ ലേഖനം.\nഈ ലേഖനം എല്ലാവരിലും എത്തേണ്ടത് തന്നെ\nഔചിത്യത്തിന് ഇവിടെ വിലയേറിയ സ്ഥാനമുണ്ടെന്നു വിശ്വസിക്കുന്നു. കാരണം വസ്തുനിഷ്ഠമായവയെ അവതരിപ്പിക്കുമ്പോഴും വ്യക്ത്യധിഷ്ഠമായവയെ സാമാന്യത്തിലേക്കു പകർത്തുമ്പോഴും അതു എത്രത്തോളം ഫലപ്രദമാണെന്ന ഒരന്വേഷണം നടന്നിരിക്കാനുള്ള സാധ്യതയുണ്ടല്ലോ.\nLeaveaReply to P K Kumar\tCancel reply\nML DO (57732)


അമിത് ഷാ എട്ട് കാബിനെറ്റ് സമിതികളിലും അംഗം\nപ്രധാനമന്ത്രി നരേന്ദ്ര മോദി ആറ് സമിതികളിലാണ് അംഗമായിട്ടുള്ളത്.\n06 Jun, 2019 at 07:42 AM\nകേന്ദ്ര സര്‍ക്കാരിന്‍റെ എട്ട് കാബിനെറ്റ് സമിതികളിലും കേന്ദ്ര ആഭ്യന്തരമന്ത്രി അമിത് ഷാ അംഗം. മുതിര്‍ന്ന നേതാവും പ്രതിരോധ മന്ത്രിയുമായ രാജ്നാഥ് സിങിന് രണ്ട് സമിതിയില് മാത്രമേ അംഗത്വമുള്ളൂ. നയപരമായ കാര്യങ്ങളില് തീരുമാനമെടുക്കുന്ന രാഷ്ട്രീയകാര്യങ്ങള്‍ക്കായുള്ള കാബിനറ്റ് കമ്മിറ്റിയിലും രാജ്നാഥ് സിംഗ് ഇല്ല. ഇതോടെ നരേന്ദ്ര മോദി മന്ത്രിസഭയില് കൂടുതല് കരുത്തനായി അമിത് ഷാ മാറി.\nരാജ്യത്തെ തൊഴിലില്ലായ്മയും സാമ്പത്തിക മുരടിപ്പും പരിഹരിക്കാന് രണ്ട് കാബിനെറ്റ് സമിതികള് രൂപീകരിച്ചതോടൊപ്പം മറ്റ് ആറ് കാബിനെറ്റ് സമിതികള് പുനസംഘടിപ്പിക്കുകയും ചെയ്തിരുന്നു. രാജ്യത്തിന്‍റെ സാമ്പത്തിക, രാഷ്ട്രീയ, സുരക്ഷാ കാര്യങ്ങളിലടക്കം തീരുമാനമെടുക്കേണ്ട ഈ എട്ട് സമിതികളിലും കേന്ദ്ര ആഭ്യന്തരമന്ത്രി അമിത് ഷായ്ക്ക് അംഗത്വമുണ്ട്. പ്രധാനമന്ത്രി നരേന്ദ്ര മോദി ആറ് സമിതികളില് മാത്രമാണ് അംഗം. പ്രധാനമന്ത്രി അംഗമല്ലാത്ത പാര്‍ലമെന്‍ററി അഫയേഴ്സ്, കാബിനെറ്റ് കമ്മിറ്റി ഓണ് അക്കോമൊഡേഷന് എന്നിവയില് അമിത് ഷായാണ് അധ്യക്ഷത വഹിക്കുക.\nകാബിനെറ്റ് സമിതികളുടെ പുനസംഘടനയോടെ മന്ത്രിസഭയില് കൂടുതല് കരുത്തനായി ആഭ്യന്തരമന്ത്രി അമിത് ഷാ മാറി. മന്ത്രിസഭയിലെ മുതിര്‍ന്ന അംഗവും പ്രതിരോധമന്ത്രിയുമായ രാജ്നാഥ് സിങിനെ വെറും രണ്ട് സമിതികളില് മാത്രമേ ഉള്‍പ്പെടുത്തിയുള്ളൂ. നരേന്ദ്ര മോദി സര്‍ക്കാരിന്‍റെ ഒന്നാം മന്ത്രിസഭയില് പ്രധാനമന്ത്രി വിദേശത്ത് ആയിരിക്കുമ്പോള് ചുമതല രാജ്നാഥ് സിങിനായിരുന്നു. ഒപ്പം കാബിനെറ്റ് കമ്മിറ്റി ഓണ് അക്കോമൊഡേഷന്, പാര്‍ലമെന്‍ററി അഫയേഴ്സ് എന്നി സമിതികളില് അധ്യക്ഷ സ്ഥാനവും മറ്റ് നാല് സമിതികളില് അംഗത്വവും ലഭിച്ചിരുന്നു.\nധനമന്ത്രി നിര്‍മല സീതാരാമന് ഏഴ് സമിതികളില് ഭാഗമായപ്പോള് നിതിന് ഗഡ്കരി നാലിലും പീയുഷ് ഗോയല് അഞ്ച് എണ്ണത്തിലും അംഗമായി. കേന്ദ്രമന്ത്രി സ്മൃതി ഇറാനി തൊഴില് നൈപുണ്യ വികസനം സമിതിയില് പ്രത്യേക ക്ഷണിതാവായെങ്കിലും ഒരു സമിതിയിലും അംഗത്വം ലഭിച്ചിട്ടില്ല.


ഒരു പക്ഷേ കേരളത്തില് ഏറ്റവും കൂടുതല് ആരാധകരുളളത് ആനകള്‍ക്കും ആനവണ്ടിയ്ക്കുമാണ്. സാധാരണക്കാരന്റെ കാറും ബൈക്കും എല്ലാം ആനവണ്ടിയെന്ന കെഎസ്ആര്‍ടിസി തന്നെ. കെഎസ്ആര്‍ടിസിയോട് പ്രിയമേറുമ്പോഴും ബസില് കറിയാല് ബാക്കി തരില്ലെന്ന പരാതി വ്യാപകമാണ്. എന്നാല് ഇതിന് അപവാദമാകുകയാണ് ഒരു ചങ്ങനാശ്ശേരിക്കാരന് കെഎസ്ആര്‍ടിസി കണ്ടക്ടര്. ബാക്കി വാങ്ങാന് മറന്ന യാത്രക്കാരന് പിന്നാലെ പോയി പണം നല്‍കി ഹീറോ ആയ സൂരജ് കമലാസനന് എന്ന കണ്ടക്ടര് സമൂഹമാധ്യമങ്ങളിലുള്‍പ്പെടെ കൈയ്യടി നേടുകയാണ്.\nRead More: കെഎസ്ആര്‍ടിസി പ്രതിസന്ധിക്ക് പരിഹാരം; ജീവനക്കാര്‍ക്ക് ശമ്പളം നല്‍കിയെന്ന് എ.കെ.ശശീന്ദ്രൻ\nമാര്‍ച്ച് രണ്ടാം തീയതി ചെങ്ങന്നൂരില് നിന്നും പാലക്കാടേക്ക് പോകുന്ന കെഎസ്ആര്‍ടിസി ബസില് വൈറ്റില ഹബ്ബില് നിന്നും തൃശൂരിലേക്ക് ടിക്കറ്റെടുത്ത യാത്രക്കാരന് 75 രൂപ ടിക്കറ്റിന് നല്‍കിയത് 500 രൂപ. ബാക്കി നല്‍കാന് ചില്ലറ ഇല്ലാത്തതിനാല് ടിക്കറ്റിന് പിന്നില് ബാലന്‍സ് എഴുതി കണ്ടക്ടര് ജോലി തുടര്‍ന്നു. തൃശൂര് ശക്തന് ബസ് സ്റ്റാന്‍ഡില് എത്തിയപ്പോള് ഇറങ്ങിയ യാത്രക്കാരന് ഓട്ടോയില് കയറി പോകാനൊരുങ്ങി. തുടര്‍ന്ന് കണ്ടക്ടര് പിന്നാലെ ഓടിച്ചെല്ലുകയായിരുന്നു. ടിക്കറ്റ് എടുക്കാതെ യാത്രക്കാരന് മുങ്ങിയെന്ന് ബസ്സിലുളളവരും കരുതി. എന്നാല് സൂരജ് ബാക്കി 425 രൂപ യാത്രക്കാരന്‍റെ കൈയ്യില് വച്ച് കൊടുത്തപ്പോഴാണ് സത്യമെന്തെന്ന് എല്ലാവരും അറിഞ്ഞ്.\nതിരക്കിനിടയിലും ഓരോ യാത്രക്കാരന്‍റെയും കാര്യത്തില് ശ്രദ്ധ പുലര്‍ത്തിയ ചെങ്ങന്നൂര് ഡിപ്പോയിലെ സൂരജ് കമലാസനന് ഇതോടെ താരമാകുകയായിരുന്നു. ജോലിയില് കൃത്യതയും സത്യസന്ധതയും കാത്തുസൂക്ഷിച്ച കണ്ടക്ടര് സോഷ്യല് മീഡിയയിലും വൈറലായി. ചങ്ങനാശ്ശേരി ആഞ്ഞിലിത്താനം സ്വദേശിയാണ് ഇദ്ദേഹം.\nസമൂഹത്തിന് മാതൃകയാകുന്ന സൂരജിനെപ്പോലെയുളള നന്മമരങ്ങളാണ് ഇന്നിന്‍റെ താരങ്ങള്.


സന്തോഷ് കീഴാറ്റൂരിനു മറുപടിയുമായി ശ്രീജിത്ത് പണിക്കർ\nസന്തോഷ് കീഴാറ്റൂരിന്റെ കുറിപ്പിൽ പ്രതികരണവുമായി രാഷ്ട്രീയ നിരീക്ഷകൻ ശ്രീജിത്ത് പണിക്കർ. എം.ബി. രാജേഷിനെതിരെ പ്രചാരണത്തിനു പോലും ഇറങ്ങാത്ത ആളാണ് താൻ .രാഷ്ട്രീയ വിമർശനമായാണ് അദ്ദേഹത്തിനെതിരെ പറഞ്ഞതെന്ന് ശ്രീജിത്ത് പണിക്കർ പറയുന്നു. ഒരു അഭിനേതാവിന്റെ സ്വകാര്യ വിശ്വാസത്തെയാണ് സന്തോഷ് പരസ്യമായി വെല്ലുവിളിച്ചതെന്നും അത് മനസ്സിലാക്കാൻ അൽപം വിവേകം വേണമെന്നും ശ്രീജിത്ത് പറഞ്ഞു.\nഉണ്ണി മുകുന്ദൻ–സന്തോഷ് കീഴാറ്റൂർ വിഷയത്തിൽ സന്തോഷിനെ പരിഹസിച്ച് ശ്രീജിത്ത്് പണിക്കർ എത്തിയിരുന്നു. ‘ഒരാൾ വന്യജീവിയെ ജല്ലിക്കെട്ട് നടത്തി, മറ്റേയാൾ കീഴാറ്റൂരിനെ അടിച്ച് മേലാറ്റൂരാക്കി’ എന്നായിരുന്നു ഉണ്ണി മുകുന്ദനൊപ്പമുള്ള ചിത്രം പങ്കുവച്ച് ശ്രീജിത്ത്് പണിക്കറുടെ കമന്റ്. രാജ്യത്തെ കോവിഡ് രണ്ടാം തരംഗത്തിലുണ്ടായ കെടുതികളുടെ ഉത്തരവാദികളെ ചൊല്ലി എം.ബി.രാജേഷും ശ്രീജിത്ത് പണിക്കറും തമ്മിൽ ‘സോഷ്യൽമീഡിയ യുദ്ധം’ തന്നെ നടന്നിരുന്നു. ഈ രണ്ട് വിഷയങ്ങളും കൂട്ടിച്ചേർത്തായിരുന്നു സന്തോഷ് കീഴാറ്റൂരിന്റെ കുറിപ്പ്\n‘ശ്രീജിത്ത് പണിക്കറെ, താങ്കൾ ജല്ലിക്കെട്ട് നടത്തിയ സഖാവ് എം.ബി. രാജേഷ് വൻ ഭൂരിപക്ഷത്തിൽ വിജയിച്ചത് അറിഞ്ഞു കാണും എന്ന് വിശ്വസിക്കുന്നു\nതാങ്കൾക്ക് എല്ലാ നന്മകളും നേരുന്നു. ഇനിയും താങ്കളും താങ്കളുടെ സുഹൃത്തും കൂടി ഒത്തൊരുമയോട് കൂടി ക്രൈം ചെയ്യുക. നിങ്ങളുടെ partnership buisinesss വൻ വിജയമാവട്ടെ…..\nസ്നേഹപൂർവം ഭക്തിപൂർവം നിങ്ങളുടെ കൂട്ടുകാർ മേലാറ്റൂരാക്കിയ ചുവന്ന കേരളത്തിലെ സന്തോഷ്കീഴാറ്റൂർ’\nശ്രീജിത്ത് പണിക്കറുടെ മറുപടി ചുവടെ:\nപ്രിയപ്പെട്ട സന്തോഷ് കീഴാറ്റൂർ, എനിക്കെതിരെയുള്ള താങ്കളുടെ പോസ്റ്റ് വായിച്ചു. എം.ബി. രാജേഷിനെതിരെ ഞാൻ ഇട്ട പോസ്റ്റിൽ പറഞ്ഞിരിക്കുന്നത് മെറിറ്റുള്ള വിഷയങ്ങൾ ആണ്. അതിന് ഇന്നേവരെ രാജേഷ് മറുപടി പറഞ്ഞിട്ടില്ല. കമ്യൂണിസ്റ്റ് ആശയങ്ങൾ പിന്തുടരുന്ന ഒരാൾ പ്രതികരിക്കേണ്ട രീതിയിൽ അല്ല രാജേഷ് അവയോട് പ്രതികരിച്ചതും.\nരാജേഷിന്റെ തിരഞ്ഞെടുപ്പ് ജയവുമായി ആ സംവാദത്തിന് എന്തു ബന്ധം? എന്റെ അടുത്ത സുഹൃത്ത് തൃത്താലയിൽ രാജേഷിനെതിരെ മത്സരിച്ചിട്ടും ഞാൻ അവിടെ പ്രചാരണത്തിന് പോയില്ല. താങ്കൾ എനിക്കെതിരെ ഇട്ട പോസ്റ്റ് കണ്ടാൽ തോന്നും ഞാൻ രാജേഷിനെ തോൽപിക്കാൻ ശ്രമിച്ച ആളാണെന്ന്. ഒരു രാഷ്ട്രീയ നിരീക്ഷകന്റെ ജോലി രാഷ്ട്രീയ വിമർശനമാണ്. അത് പാടില്ലെന്നാണോ ഇടതൻ എന്ന് അവകാശപ്പെടുന്ന താങ്കൾ പറയുന്നത്? അഭിപ്രായ സ്വാതന്ത്ര്യം എന്തേ കമ്യൂണിസ്റ്റുകാരെ വിമർശിക്കുന്നവർക്ക് ഇല്ലേ? രാജേഷ് പാസ് ചെയ്ത ചോദ്യങ്ങൾ അവിടെത്തന്നെയുണ്ട്. താങ്കൾക്ക് വേണമെങ്കിൽ മറുപടി പറയാം.\nഇനി ഉണ്ണി മുകുന്ദന്റെ കാര്യം. ഉണ്ണി എന്റെ സുഹൃത്താണ്. വിശ്വാസിയാണ്. അദ്ദേഹത്തിന്റെ വിശ്വാസത്തെ താങ്കൾ അപഹസിച്ചപ്പോൾ അദ്ദേഹം പ്രതികരിച്ചു. അത് താങ്കൾക്ക് തിരിച്ചടി ആയതുകൊണ്ടാണല്ലോ താങ്കൾ കമന്റ് മുക്കിയത്. താങ്കൾ കറുത്ത കുറിതൊട്ട് മൂകാംബിക ദർശനം നടത്തുന്ന ചിത്രം ഞാൻ കണ്ടിട്ടുണ്ട്. ‘അതെന്താ മൂകാംബിക അമ്മയോട് പ്രാർത്ഥിച്ചാൽ കൊറോണ പോകുമോ?’ എന്ന് എനിക്കും ചോദിക്കാം. പക്ഷേ ഞാൻ ചോദിക്കില്ല. ആ തിരിച്ചറിവിന്റെ പേരാണ് വിവേകം.\nചുരുക്കി പറഞ്ഞാൽ ഒരു പൊതുപ്രവർത്തകനായ രാജേഷിനോട് ഞാൻ പരസ്യമായി ചോദിച്ചത് ഒരു പൊതുവിഷയത്തെ കുറിച്ചാണ്. താങ്കളോ? ഒരു അഭിനേതാവിന്റെ സ്വകാര്യ വിശ്വാസത്തെയാണ് പരസ്യമായി വെല്ലുവിളിച്ചത്. അത് മനസ്സിലാക്കാൻ ഉണ്ടാകേണ്ടതും വിവേകമാണ്.\nഇടിമിന്നലേറ്റ് അടിമാലിയിൽ ദമ്പതികൾ മരിച്ചു\n‘ഞങ്ങളുുടെ അത്ഭുതം, എന്നും എപ്പോഴും’ മേഘ്‌ന\nബയോ ബബിള് സംവിധാനത്തിലെ നിര്‍ദേശങ്ങള് പാലിക്കാന് ഇന്ത്യന് സീനിയര് താരങ്ങള്…\nമൺറോതുരുത്തിൽ യുവതിയെയും രണ്ട് മക്കളെയും മരിച്ച നിലയിൽ കണ്ടെത്തി.\nരാജ്യത്ത് കേരളമുൾപ്പെടെ 16 സംസ്ഥാനങ്ങളിൽ കോവിഡ് രോഗികൾ വർധിക്കുന്നു\nഫിനാൻഷ്യൽ ഫെയർ പ്ലേ നിയമം ഉപേക്ഷിക്കാനൊരുങ്ങി യുവേഫ\nകേരള ബ്ലാസ്റ്റേഴ്സ് താരമായിരുന്ന രോഹിത് കുമാർ ബെംഗളൂരു…\nഐപിഎല് ശേഷിക്കുന്ന മത്സരങ്ങള് ഈ…\nപിയൂഷ് ചൗളയുടെ അച്ഛന്റെ മരണവാര്‍ത്ത…


FARC - കൊളംബിയന് സര്‍ക്കാര് സമാധാന സമ്മേളനത്തില് ശ്രീ ശ്രീ രവിശങ്കറും! | Webdunia Malayalam\nസമാജ്‌വാദി പാര്‍ട്ടിയില് പോര്; അഖിലേഷ് യാദവിനെ പ്രസിഡന്റ് സ്ഥാനത്തു നിന്ന് മാറ്റി; പോര് അച്‌ഛനും മകനും തമ്മില്\nപച്ചത്തെറി വിളിച്ച ഫിലിപ്പീന്‍സ് പ്രസിഡന്റിനെ ഒബാമ ഒറ്റയ്ക്ക് കണ്ടു; എന്നിട്ട് ചെവിയില് പറഞ്ഞതിങ്ങനെ\nമുഖ്യമന്ത്രിയുടെ വഴിയേ ദേവസ്വം ബോര്‍ഡ് പ്രസിഡന്റ്; ശബരിമലയോടു ചേര്‍ന്നു വിമാനത്താവളം വരണമെന്ന് പ്രയാര് ഗോപാലകൃഷ്ണൻ\nആര്‍ട്ട് ഓഫ് ലിവിംഗിന്‍റെ അടുത്ത ലോക സാംസ്കാരികോത്സവം മെല്‍ബണില്\nഅമേരിക്കന് പ്രസിഡന്റിനെ അസഭ്യം പറഞ്ഞു; ഫിലിപ്പീന്‍സ് പ്രസിഡന്റുമായുള്ള കൂടിക്കാഴ്ച ഒബാമ റദ്ദാക്കി\nകൊളംബിയന് പ്രസിഡന്റിന്റെയും FARC നേതൃത്വത്തിന്റെയും ക്ഷണം പരിഗണിച്ച് ആത്മീയാചാര്യന് ശ്രീ ശ്രീ രവിശങ്കര് കൊളംബിയയില് നടക്കുന്ന സമാധാന ഉടമ്പടി ചടങ്ങില് പങ്കെടുക്കും. FARC യും കൊളംബിയന് സര്‍ക്കാരും സമാധാന ഉടമ്പടിയില് ഒപ്പു വെക്കുന്ന ചടങ്ങ് കൊളംബിയയിലെ കാര്‍ട്ടാജെന ഡി ഇന്ത്യാസിലാണ് നടക്കുന്നത്.\nസെപ്തംബര് 26നു നടക്കുന്ന ഈ ചടങ്ങില് 15 രാജ്യങ്ങളുടെ രാഷ്‌ട്രത്തലവന്മാര് പങ്കെടുക്കും. കൊളംബിയന് പ്രസിഡന്റ് ജുവാന് മാനുവല് സാന്റോസിന്റെ ക്ഷണപ്രകാരമാണ് ശ്രീ ശ്രീ ചടങ്ങില് പങ്കെടുക്കാന് എത്തുന്നത്. സമാധാനത്തിനു വേണ്ടി ശ്രീ ശ്രീ നടത്തുന്ന ശ്രമങ്ങളെ അഭിനന്ദിച്ച കൊളംബിയന് പ്രസിഡന്റ് ശ്രീ ശ്രീ രവിശങ്കറും ആര്‍ട് ഓഫ് ലിവിങും സമാധാനത്തിന്റെ ഹീറോകള് ആണെന്നും പറഞ്ഞു.\nസംഘര്‍ഷഭരിതമായ ജീവിതത്തില് നിന്നുള്ള മോചനം ലക്‍ഷ്യമാക്കി ആര്‍ട്ട് ഓഫ് ലിവിങ് ലാറ്റിനമേരിക്കയിലെമ്പാടും പദ്ധതികള് നടപ്പാക്കുന്നുണ്ട്. സമാധാനം കൊണ്ടുവരാന് തന്‍റ കഴിവിന്‍റെ പരമാവധിക്ക് അനുസരിച്ചുള്ളതെല്ലാം താന് ചെയ്യുമെന്ന് ബൊഗോട്ടയില് വച്ച് 2015ല് ശ്രീ ശ്രീ രവിശങ്കര് പ്രസിഡന്‍റ് ജുവാന് വാക്കുനല്‍കിയിരുന്നു.\nഅന്ന് ബൊഗോട്ടയ്ക്ക് ശേഷം ഹവാനയിലേക്കാണ് ശ്രീ ശ്രീ പറന്നത്. അവിടെ FARC അംഗങ്ങളുമായി മൂന്നുദിവസത്തെ മീറ്റിംഗ് ഉണ്ടായിരുന്നു. അവര് അഹിംസയുടെ ഗാന്ധിയന് തത്വങ്ങളാണ് പിന്തുടരേണ്ടതെന്ന് അവിടെവച്ച് ശ്രീ ശ്രീ രവിശങ്കര് ഉപദേശിച്ചു. FARC അംഗങ്ങള് ആരംഭത്തില് വിമുഖത കാണിച്ചു. മീറ്റിംഗിന്‍റെ മൂന്നാം ദിനത്തില് FARC തലവനായ ഇവാന് മാര്‍ക്വിസ് പറഞ്ഞത് കൊളംബിയ ഗാന്ധിയുടെ ആശയങ്ങള് സ്വീകരിക്കുമെന്ന് പ്രതീക്ഷിക്കുന്നു എന്നാണ്.\nഇന്ത്യന് എംബസിയില് ശ്രീ ശ്രീയുടെ ഒരു വിസ്ഡം ആന്‍റ് മെഡിറ്റേഷന് സെഷനില് ഗറില്ല തലവന്‍മാര് വരെ പങ്കെടുത്തിരുന്നു എന്നതാണ് സത്യം. ഒരാഴ്ചയ്ക്ക് ശേഷം ശ്രീ ശ്രീയുടെ ഇടപെടലിനെ തുടര്‍ന്നാണ് ഇവാന് മാര്‍ക്വിസും FARC ഡയറക്ടറേറ്റും വെടിനിര്‍ത്തല് പ്രഖ്യാപിക്കുന്നത്. അത് ഒരുവര്‍ഷത്തോളം നീണ്ടുനിന്നു. സമാധാനത്തിന്‍റെ തുടര്‍നീക്കങ്ങള് അതില് നിന്നാണ് ഉണ്ടായത്.\nസമാധാന ദൌത്യവുമായി ലാറ്റിനമേരിക്കയിലെ ആര്‍ട്ട് ഓഫ് ലിവിങ് ഡയറക്‍ടര്‍മാരില് ഒരാളായ ഫ്രാന്‍സിസ്കോ മൊറീനോ ഒകാമ്പോ ഹവാന സന്ദര്‍ശനം തുടര്‍ന്നുകൊണ്ടിരുന്നു. FARC തലവന്‍മാര്‍ക്ക് സുദര്‍ശനക്രിയ പഠിപ്പിച്ചുകൊടുത്തത് അദ്ദേഹമാണ്.\nസമാധാന ദൌത്യത്തില് ആര്‍ട്ട് ഓഫ് ലിവിംഗ് വഹിച്ച പങ്കിനെക്കുറിച്ച് ഒട്ടേറെ ഉദാഹരണങ്ങള് പറയാന് കഴിയും. സംഘര്‍ഷത്തില് നിന്ന് സമാധാനത്തിലേക്ക് കൊളംബിയയെ ഉയര്‍ത്തുന്നതിനുള്ള ശ്രമങ്ങളാണ് ജീവനകലയുടെ ആഭിമുഖ്യത്തില് നടന്നുകൊണ്ടിരിക്കുന്നത്.\nസമാധാനം Sri Sri Ravishankar\nHistoric Farc-colombian Government Peace Signing\nവെള്ളാപ്പള്ളിയെ പറഞ്ഞു പറ്റിച്ചതാര് ?; ബിജെപിയുടെ മോഹന വാഗ്ദാനങ്ങളില് തുഷാര് വീണുപോയി - ആരും വീണുപോകുന്ന ഓഫറുകള് എന്തായിരുന്നുവെന്ന് അറിയാമോ ?!\nകേരളത്തില് രാഷ്ട്രീയ മുന്നേറ്റം ലക്ഷ്യമാക്കി കോഴിക്കോട് ബിജെപിയുടെ ദേശീയ കൗണ്‍സില് ...\nബിജെപിയുമായുള്ള ബന്ധം നഷ്ടക്കച്ചവടമെന്ന് വെള്ളാപ്പള്ളി, അല്ലെന്ന് തുഷാര്\nഅങ്കം കുറിച്ച് ബിജെപി; 2019 ലോക്‍സഭ തെരഞ്ഞെടുപ്പിൽ കേരളത്തിൽ 12 സീറ്റ് നേടണമെന്ന് അമിത് ഷായുടെ നിര്‍ദേശം\n2019ലെ ലോക്‍സഭാ തെരഞ്ഞെടുപ്പില് ശക്തമായ മേധാവിത്വം നേടാന് പദ്ധതികളുമായി ബിജെപി. വരുന്ന ...\nഉറി ഭീകരാക്രമണം: കൊമേഡിയന് രാജു ശ്രീവാസ്തവ പാകിസ്ഥാനില് നടത്താനിരുന്ന ഷോ ഉപേക്ഷിച്ചു; പാക് താരങ്ങള് ഇന്ത്യ വിടണമെന്ന എംഎന്‍എസ് ആവശ്യത്തിന് പിന്തുണയും\nഉറി ഭീകരാക്രമണത്തെ തുടര്‍ന്ന് പാകിസ്ഥാന് എതിരെയുള്ള നടപടികള് ശക്തമാക്കണമെന്ന ആവശ്യം ...


13 June, 2021, 8:02 am by News Desk 6\nനിയമസഭാ തിരഞ്ഞെടുപ്പിലെ പരാജയത്തിന് പിന്നാലെ ദേശീയ നേതൃത്വത്തെ കാണാൻ ഡൽഹിയിലെത്തിയ കെ സുരേന്ദ്രൻ ഇന്ന് കേരളത്തിലേക്ക് മടങ്ങും.\nസംസ്ഥാനത്ത് ബിജെപി നേതൃത്വത്തിനെതിരെ ഗുരുതര ആരോപണങ്ങൾ ഉയരുമ്പോഴായിരുന്നു കെ സുരേന്ദ്രൻ ഡൽഹിയിലെത്തിയത്.\nകഴിഞ്ഞ അഞ്ച് ദിവസമായി ഡൽഹിയിൽ തുടരുകയായിരുന്നു സുരേന്ദ്രൻ. പ്രധാനമന്ത്രി നരേന്ദ്ര മോദി കേന്ദ്ര ആഭ്യന്തര മന്ത്രി അമിത് ഷായെയും കാണാനാവാതെയാണ് സുരേന്ദ്രൻ മടങ്ങുന്നത്.\nദേശീയ അധ്യക്ഷൻ ജെ പി നദ്ദ, സംഘടനാ സെക്രട്ടറി ബി എൽ സന്തോഷ്, അഖിലേന്ത്യ ജനറൽ സെക്രട്ടറി അരുൺ സിംഗ് എന്നിവരുമായി സംസ്ഥാനത്തെ സംഘടനാ സ്ഥിതി ചർച്ച ചെയ്തു.\nസുരേന്ദ്രന്റെ നേതൃത്വത്തിൽ ആർഎസ്എസിനും കടുത്ത അതൃപ്തിയുണ്ടെന്നാണ് വിവരം. വിവാദങ്ങളുമായി ബന്ധപ്പെട്ട് സുരേന്ദ്രന് ബിജെപി കേന്ദ്രനേതൃത്വം താക്കീത് നൽകിയെന്നും റിപ്പോർട്ടുകളുണ്ടായിരുന്നു.\nഅധ്യക്ഷ സ്ഥാനത്ത് നിന്ന് സുരേന്ദ്രനെ മാറ്റണമെന്ന ആവശ്യവുമായി മുരളീധര വിരുദ്ധ വിഭാഗം ശക്തമായി രംഗത്തുണ്ട്. ഈ മാസം 16ന് മുൻ സംസ്ഥാന ഭാരവാഹികളുടെ യോഗം ചേർന്ന് കെ സുരേന്ദ്രനെതിരെ നിലപാട് കടുപ്പിക്കാനാണ് മുരളീധര വിരുദ്ധ വിഭാഗം നേതാക്കളുടെ തീരുമാനം.


ബാക്ടീരിയ ബാധിച്ചു; Lactalis ബേബി മിൽക്ക് പിൻവലിച്ചു\nby Blive News December 11, 2017, 12:06 pm 31 Views\nപാരീസ്: ഫ്രാൻസിലെ പ്രമുഖ ബേബി മിൽക്ക് നിർമ്മാതാക്കളായ ലാക്ടാലിസ് (Lactalis) തങ്ങളുടെ ഉത്പന്നത്തെ ആഗോളതലത്തിൽ പിൻവലിച്ചു. സാൽമൊണേല്ല എന്ന ബാക്ടീരിയ ബാധിച്ചു എന്ന സംശയത്തെ തുടർന്നാണ് അടിയന്തര നടപടി സ്വീകരിക്കുവാൻ അധികൃതർ നിർബന്ധിതരായത്.\nഡിസംബറിന്റെ തുടക്കത്തിൽ 26 കുഞ്ഞുങ്ങളുടെ ആരോഗ്യസ്ഥിതി മോശമായെന്ന് ഫ്രാൻസ് ആരോഗ്യ വകുപ്പ് അധികൃതരുടെ കണ്ടെത്തലോടെയാണ് ഉത്പന്നങ്ങൾ പിൻവലിക്കാൻ അവർ നിർബന്ധിതരായത്.\nപിൻവലിക്കൽ നടപടി നിർമ്മാണത്തെയും ബ്രിട്ടൻ, ചൈന,പാക്കിസ്ഥാൻ,ബംഗ്ലാദേശ്, സുഡാൻ എന്നീ രാജ്യങ്ങളിലേക്കുള്ള കയറ്റുമതിയെയും സാരമായി ബാധിക്കും.\nമിലുമെൽ, പിക്കോട്ട്, സെലി എന്നീ ബ്രാൻഡുകളിൽ ആഗോളതലത്തിൽ നൂറിലധികം ഉത്പന്നങ്ങളാണ് കമ്പനി തയ്യാറാക്കുന്നത്. ലോകത്തിലെ തന്നെ ഏറ്റവും വലിയ പാലുത്പന്ന നിർമ്മാണ കേന്ദ്രങ്ങളിലൊന്നാണ് ലാക്ടാലിസ്.\nഏകദേശം 7000 ടണ്ണോളം ഉത്പാദനത്തെ പ്രശ്നം ബാധിച്ചതായി കണക്കാക്കുന്നതെന്നും എന്നാൽ ഇപ്പോൾ വിപണിയിൽ എത്രത്തോളം ഉത്പന്നങ്ങൾ അവശേഷിക്കുന്നു എന്നോ എത്രത്തോളം വിറ്റഴിഞ്ഞെന്നോ തങ്ങൾക്ക് വ്യക്തമാക്കാൻ സാധിക്കുകയില്ലെന്നും കമ്പനിയുടെ വക്താവ് മൈക്കിൾ നാലേറ്റ് പറയുന്നു.\nനോർത്ത് വെസ്റ്റ് ഫ്രാൻസിലെ ക്രയോൺ നഗരത്തിലുള്ള തങ്ങളുടെ ഫാക്ടറിയിൽ പാൽപ്പൊടി ഉണ്ടാക്കുന്നതിനിടയിലാണ് ഭക്ഷ്യ വിഷബാധ ഉണ്ടായിരിക്കുന്നതെന്ന സംശയത്തിലാണ് കമ്പനി അധികൃതർ. ഫെബ്രുവരി മുതൽ ഇവിടെ നിർമ്മിതമായ എല്ലാ ഉത്പന്നങ്ങളുമാണ് പൂർണമായും പിൻവലിച്ചിരിക്കുന്നത്.\nകൂടാതെ ഫാക്ടറി ഉപകരണങ്ങൾ അണുവിമുക്തമാക്കുന്നതിനുള്ള നടപടികളും കൈക്കൊണ്ടു കഴിഞ്ഞു.\nആറ് വയസ്സിന് താഴെയുള്ള 20 കുട്ടികൾ അസുഖം നേരിടുകയും തുടർന്നുള്ള ലാക്ടാലിസിന്റെ പിൻവലിക്കൽ നടപടി ആരോഗ്യ രംഗത്ത് ഭീതി ജനിപ്പിച്ചിരിക്കുകയാണ്.\nഎന്നാൽ പരിമിതമായ സമയത്തിനുള്ളിൽ അവർ സ്വീകരിച്ച പിൻവലിക്കൽ നടപടി പൂർണമായും പ്രാവർത്തികമാക്കുവാൻ സാധിക്കില്ലെന്ന് വിദഗ്ദ്ധർ വിലയിരുത്തുന്നു. കാർഷിക മൃഗങ്ങളിൽ നിന്നുമുള്ള ബാക്ടീരിയ കുട്ടികൾക്കും മുതിർന്നവർക്കും ഒരു പോലെ ദോഷകരമായി ഭവിക്കും.\nഭക്ഷ്യ വിഷബാധ, അതിസാരം, മനം പിരട്ടൽ എന്നിങ്ങനെയുള്ള അസ്വാസ്ഥ്യങ്ങൾ സാൽമൊണേല്ല മൂലം രൂപപ്പെടുന്നു. കൂടാതെ ഇവ ഡീഹൈഡ്രേഷനും കാരണമാകുന്നു.\n2008-ലും ആരോഗ്യ രംഗത്ത് പാലുത്പന്ന നിർമ്മാതാക്കൾ ഭീതി പടർത്തിയിരുന്നു. അന്ന് ആറ് കുഞ്ഞുങ്ങളുടെ മരണത്തിനും 300000 പേരിൽ ആരോഗ്യ പ്രശ്നങ്ങളും സൃഷ്ടിച്ചിരുന്നു. ചൈനീസ് നിർമാതാക്കൾ തങ്ങളുടെ ഉത്പന്നങ്ങളിൽ മെലാമൈൻ ചേർത്തതാണ് അന്നത്തെ പ്രശ്നങ്ങൾക്ക് കാരണമായത്.\nbaby milkbaby milk powder productsBangladeshbritainChinaCompany spokesmancountriesexportsFranceglobal recallHealth authoritiesInfantsLactalismelamine French baby milk formula makerMichel NaletMilumelPakistanPicot and Celi brandsproductsalmonella contaminationsalmonella fearsSickSudan\nPrevious article ചീഫ് ജസ്റ്റിസ് വിമര്‍ശിച്ച രാജീവ് ധവാന് അഭിഭാഷകവൃത്തി അവസാനിപ്പിച്ചു\nNext article കുട്ടികളുടെ സ്മാർട്ഫോൺ ഉപയോഗം വില്ലനാകുമ്പോൾ


ജനഹിതത്തെ അട്ടിമറിക്കാൻ സി.പി.എം. ശ്രമിക്കുന്നു - രമേശ് ചെന്നിത്തല - കണ്ണൂരാൻ വാർത്ത\nHome Unlabelled ജനഹിതത്തെ അട്ടിമറിക്കാൻ സി.പി.എം. ശ്രമിക്കുന്നു - രമേശ് ചെന്നിത്തല\nജനഹിതത്തെ അട്ടിമറിക്കാൻ സി.പി.എം. ശ്രമിക്കുന്നു - രമേശ് ചെന്നിത്തല\nസംസ്ഥാനത്തെ ജനഹിതത്തെ അട്ടിമറിക്കാൻ സി.പി.എം. ബോധപൂർവമായ ശ്രമം നടത്തുന്നുവെന്ന് പ്രതിപക്ഷനേതാവ് രമേശ് ചെന്നിത്തല. ഇരിക്കൂറിൽ യു.ഡി.എഫ്. സ്ഥാനാർഥി സജീവ് ജോസഫിന്റെ തിരഞ്ഞെടുപ്പ് പൊതുയോഗം ഉദ്ഘാടനം ചെയ്യുകയായിരുന്നു അദ്ദേഹം. വ്യാജ വോട്ടർമാരെ ആസൂത്രിതമായി പട്ടികയിൽ ചേർത്തത് ഇതിന്റെ തെളിവാണ്. ഇടതുപക്ഷ സർവീസ് സംഘടനയിലെ ഉദ്യോഗസ്ഥർ ഈ കള്ളത്തരങ്ങൾക്ക് കൂട്ടുനിൽക്കുന്നു. വോട്ടർ പട്ടികയിൽ കൃത്രിമം കാട്ടിയ മുഴുവൻ പേർക്കെതിരെയും നടപടിയെടുക്കണം. മാധ്യമങ്ങളെ ഉപയോഗിച്ചും ജനവികാരത്തെ അട്ടിമറിക്കുകയാണ്. കേരളത്തിലെ മാധ്യമങ്ങൾക്ക് 200 കോടിയിലധികം രൂപയുടെ പരസ്യമാണ് അനുവദിച്ചിരിക്കുന്നത്. 53 കോടി രൂപ കിഫ്ബി വഴിയും അനുവദിച്ചു. ഇങ്ങനെ പരസ്യങ്ങൾ വാരിക്കോരി കൊടുത്ത് മാധ്യമങ്ങളെ സ്വാധീനിക്കുകയാണ് സർക്കാർ ചെയ്യുന്നത്. അങ്ങനെ മാധ്യമങ്ങൾ പലവിധ സർവേകളും കൊണ്ടുവന്ന് ജനങ്ങളെ തെറ്റിദ്ധരിപ്പിക്കുന്നു. ഒരു ആധികാരികതയുമില്ലാത്ത ഫലങ്ങളാണ് ഇവ. കേന്ദ്രത്തിൽ നരേന്ദ്ര മോദി ചെയ്യുന്നതും ഇതേ തന്ത്രമാണ്. എല്ലാ മേഖലയിലും പരാജയപ്പെട്ട അഴിമതിയിൽ മുങ്ങിക്കുളിച്ച സർക്കാരാണ് സംസ്ഥാനം ഭരിക്കുന്നത്. യു.ഡി.എഫ്. അധികാരത്തിലെത്തിയാൽ ഈ അഴിമതിക്കാരെ മുഴുവൻ കൽത്തുറുങ്കിലടയ്ക്കുമെന്നും രമേശ് ചെന്നിത്തല പറഞ്ഞു. മുസ്‌ലിം ലീഗ് നേതാവ് കെ.ടി. നസീർ അധ്യക്ഷത വഹിച്ചു. സ്ഥാനാർഥി സജീവ് ജോസഫ്, കെ.പി.സി.സി. ജനറൽ സെക്രട്ടറിമാരായ വി.എ. നാരായണൻ, സജ്ജീവ് മാറോളി, കെ.പി.സി.സി. സെക്രട്ടറി ഡോ. കെ.വി. ഫിലോമിന, യു.ഡി.എഫ്. ജില്ലാ ചെയർമാൻ പി.ടി. മാത്യു, യു.ഡി.എഫ്. ഇരിക്കൂർ നിയോജകമണ്ഡലം കൺവീനർ തോമസ് വക്കത്താനം, ഡി.സി.സി. ജനറൽ സെക്രട്ടറി നൗഷാദ് ബ്ലാത്തൂർ, കെ.ആർ. അബ്ദുൾ ഖാദർ, പ്രവാസി ലീഗ് ജില്ലാ ട്രഷറർ യു.പി. അബ്ദുൽ റഹ്‌മാൻ തുടങ്ങിയവർ സംസാരിച്ചു. കേരള കോൺഗ്രസ് എമ്മിൽനിന്ന് രാജിവെച്ച് കോൺഗ്രസിൽ ചേർന്ന രാജേഷ് നമ്പ്യാരെ രമേശ് ചെന്നിത്തല സ്വീകരിച്ചു.


യുഡിഎഫ് ഹര്‍ത്താലിന് കടകള് തുറന്ന് പ്രവര്‍ത്തിക്കുമെന്ന് വ്യാപാരികള് - Muhimmath\nയുഡിഎഫ് ഹര്‍ത്താലിന് കടകള് തുറന്ന് പ്രവര്‍ത്തിക്കുമെന്ന് വ്യാപാരികള്\nകാഞ്ഞങ്ങാട്: തിങ്കളാഴ്ച നടക്കുന്ന യുഡിഎഫ് ഹര്‍ത്താലുമായി സഹകരിക്കില്ലെന്ന് വ്യാപാരികള്.\nഹര്‍ത്താല് ദിവസവും അസോസിയേഷനു കീഴിലുള്ള മുഴുവന് കടകളും പൊലീസ് സംരക്ഷണം ലഭിച്ചാല് തുറക്കുമെന്നു വ്യാപാരികള് അറിയിച്ചു. കടകള്‍ക്ക് പൊലീസ് സംരക്ഷണം നല്‍കണമെന്നാവശ്യപ്പെട്ടു ജില്ലാ പൊലീസ് മേധാവിക്കു കത്തു നല്‍കിയെന്നു വ്യാപാരികള് അറിയിച്ചു.\nഇതുപ്രകാരം സംരക്ഷണം നല്‍കുമെന്നു രേഖാമൂലമുള്ള ഉറപ്പു ലഭിച്ചാല് മുഴുവന് കടകളും തുറന്നു ഹര്‍ത്താലില് നിന്നു വിട്ടുനില്‍ക്കാനാണ് തീരുമാനം. രാഷ്ട്രീയ പാര്‍ട്ടികള് അവരുടെ രാഷ്ട്രീയ നേട്ടത്തിനും ലാഭത്തിനും വേണ്ടിയാണ് ഹര്‍ത്താല് ആഹ്വാനം ചെയ്യുന്നത്. ഇതു നാടിന്റെ വികസനത്തെ പിന്നോട്ടടിക്കുന്നു.\nഹര്‍ത്താലില് നിന്നു പാല്, പത്രം, ആശുപത്രി, വിവാഹം എന്നിവ ഒഴിവാക്കുന്ന ഹര്‍ത്താല് അനുകൂലികള് വ്യാപാരികളെ ഒഴിവാക്കുന്നില്ല. ഹര്‍ത്താലില് ഏറെ നഷ്ടം സഹിക്കേണ്ടി വരുന്ന വിഭാഗമാണു വ്യാപാരികള്. വ്യാപാരികള് ഹര്‍ത്താലിന് എതിരല്ലെങ്കിലും നിര്‍ബന്ധപൂര്‍വം കടകള് അടപ്പിക്കുന്ന സാഹചര്യം ഒഴിവാക്കണം. ഒരു ദിവസത്തെ കച്ചവടം നഷ്ടമായാല് അതു തിരികെ ലഭിക്കണമെന്നില്ല. ഇതിനിടയില് സ്ഥാപനത്തിലെ തൊഴിലാളികള്‍ക്കു വേതനവും വാടകയും നല്‍കുകയും വേണം.\nവികസനത്തെ പിന്നോട്ടടിക്കുന്ന ഹര്‍ത്താലുകളില് നിന്നു രാഷ്ട്രീയകക്ഷികള് പിന്മാറണമെന്നും അസോസിയേഷന് ആവശ്യപ്പെട്ടു. പൊലീസിന്റെ സംരക്ഷണം ലഭിച്ചാല് ഇനി വരുന്ന എല്ലാ ഹര്‍ത്താലുകളില് നിന്നും വിട്ടുനില്‍ക്കുമെന്ന് അസോസിയേഷന് പ്രസിഡന്റ് സി.യൂസഫ് ഹാജി, സി.എ.പീറ്റര്, കെ.വി.ലക്ഷ്മണന്, പി.വി.അനില്, ഗിരീഷ് നായക് എന്നിവര് അറിയിച്ചു.


മലപ്പുറം ടു കശ്മീര്: 37 ദിവസം, 3000 കിമി. രണ്ട് ചെറുപ്പക്കാരുടെ സൈക്കിള് യാത്ര\nNorth Delhi mayor seeks 'Covid Warrior' status for deceased journalist | COVID-19: Four more patients, including senior GMCH doctor, die in Assam | DU cutoffs likely to be higher | Body found at site of missing Glee star Rivera | Six Harvey Weinstein accusers call $18.9 million New York settlementa'cruel hoax' |2die on hospital premises before admission; families cry foul | Fire breaks out at Visakhapatnam plant, 1 injured | Odisha's COVID-19 death toll mounts to 70 with six more fatalities; 616 new cases detected | WHO warns virus will get 'worse and worse' | Delhi COVID tests figures revised down to 6,92,845: Bulletin\nBy ഷിബിൽ വി.എം • 29/10/2019 at 8:15PM\nകൊട്ടാരത്തിൽ കയറാൻ സാധിച്ചില്ലെങ്കിലും ഈ സൈക്കിൾ സവാരി മനസ്സ് നിറച്ചു - ഹാതിമും സാലിമും അനുഭവം പങ്കുവെക്കുന്നു\nഞങ്ങള് സൈക്കളില് ഒന്ന് കശ്മീര് വരെ പോയിട്ട് വരാം എന്ന് പറഞ്ഞ് സെപ്റ്റംബര് 16ന് മലപ്പുറം വാഴക്കാട് നിന്നാണ് ഹാതിം ഇസ്മായിലും സാലിമും പുറപ്പെട്ടത്. 'അനക്കെന്ത ചെങ്ങായി പിരാന്താണോ' എന്നൊക്കെ ആദ്യം നാട്ടുകാര് ചോദിച്ചിരുന്നെങ്കിലും പിന്നെ കട്ടക്ക് സപ്പോര്‍ട്ടായി നിന്ന് സന്തോഷത്തോടെ യാത്രയാക്കിയതും അവരാണ്. ചുരിക്കി പറഞ്ഞാല് 37ാം ദിവസം അവര് ഹിമാചലിലെ റോതാങ് പാസ്സില് എത്തി. കാശ്മീര് എന്ന ഫൈനല് ഡെസ്റ്റിനേഷനിലേക്ക് ചില കാരണങ്ങള് കൊണ്ട് അവര്‍ക്ക് എത്തിപ്പെടാന് സാധിച്ചില്ല. കുറെ ശ്രമിച്ചപ്പോഴാണ് ഹാതിമിനെ ഒന്ന് റേഞ്ചില് കിട്ടിയത്. വാട്‌സാപ്പിലൂടെ ഹാതിമുമായി വോയിസ് മെസേജ് ചെയ്താണ് കഥകള് അറിഞ്ഞത്. പിന്നെ ഒരു പാട് ഫോട്ടോസും വീഡിയോസും അയച്ചു തന്നു. മനസ്സിലെ ഇന്ധനം കൊണ്ട് സൈക്കിള് ചവിട്ടി ഇന്ത്യ ചുറ്റിയ ഇവരുടെ ചിത്രങ്ങളിലൂടെ ഒന്ന് കടന്ന് പോകാം.\nസിനിമ കണ്ട് ചാടി പുറപ്പെട്ടതാണോ?\nഏയ് അങ്ങനെയല്ല, രണ്ട് വര്‍ഷമായി മനസ്സില് കൊണ്ട് നടക്കുന്ന സ്വപ്നമായിരുന്നു. ചിലവ് കുറച്ചൊരു യാത്ര എന്നത് കൊണ്ട് മാത്രമല്ല സൈക്കിള് തിരഞ്ഞെടുത്തത്. സ്ഥലങ്ങള് ഫുള് എച്.ഡി ആയി കണുക്കുകയും അനുഭവിക്കുകയും ചെയ്യുക എന്നതാണ് ഒരു തീം.\nസെപ്റ്റംബര് 16, 2019 - വാഴക്കാട് പോലീസ് സ്റ്റേഷനില് നിന്ന് യാത്ര ആരംഭിക്കുന്നു. ചങ്ങായ്മാരുടെയും നാട്ടുകാരുടേയും സാന്നിധ്യത്തില് ഒരു ഗംഭീര യാത്രയപ്പ്.\nകാസര്‍കോട് ബേക്കല് കോട്ടയില് - ഇത്രയും ദൂരം സൈക്കിള് ഓടിച്ചത്തിന്റെ ആഹ്ലാദ പ്രകടനമാണ് കാര്യമാക്കേണ്ട!\nഗോകര്‍ണ്ണ ബീച്ച് - ബീച്ച് കണ്ടപ്പോള് കുറച്ച് റെസ്റ്റാവാമെന്നായി\nറൂട്ട് എങ്ങനായിരുന്നു പ്ലാന് ചെയ്തത് ബ്രോ?\nഞങ്ങള് പശ്ചിമഘട്ട മേഖലകളിലൂടെയാണ് പോയത്. കേരളം വിട്ട് കാര്‍ണാടകയിലേക്ക് കയറിയതിന് ശേഷം ഗോവയില് കയറാതെ എല്ലാപ്പൂര് വഴി ഹുബ്ലിയില് എത്തി. അവിടുന്ന് മഹാരാഷ്ട്രയിലേക്ക് ചവിട്ടി. പിന്നിട് നേരെ ഒരു ചവിട്ടായിരുന്നു, ഗുജറാത്ത് - രാജസ്ഥാന് - ഹരിയാന - വഴി ഡല്‍ഹിയിലേക്ക്.\nഎല്ലാപ്പൂര് ഫോറസ്റ്റിലൂടെ പോവുന്ന വഴി\nമഹാരാഷ്ട്രയും കഴിഞ്ഞ് ഒരു തക്കം നോക്കി ഇരുന്നു ആപ്പിള് തട്ടി വിശ്രമിച്ചു\nഇവിടെ മാഹാരാഷ്ട്ര തീരുന്നു\nഗുജറാത്തിലെ സൂറത്ത് ജില്ലയിലെ ഒരു സ്‌കൂളില് നിന്ന് കിട്ടിയ സ്വീകരണം\nഗുജറാത്തില് നിന്ന് രാജസ്ഥാന് ഉദയ്പൂര് റോഡിലൂടെ പോവുന്നതിനിടെ കനത്ത ചൂട് കാരണം ഒന്ന് റെസ്റ്റ് എടുക്കുന്നു\nപകുതിയിലേറെ ദുരം പിന്നിട്ടതിന്റെ ആശ്വാസം\nഡല്‍ഹിയില് നിന്ന് പിന്നെ എങ്ങനെ റൂട്ട് തിരിച്ചു?\nഡല്‍ഹിയില് നിന്ന് നേരെ ചണ്ഡിഗഡ് - പഞ്ചാബിലേക്ക് വിട്ടു. ഈ ഭാഗത്തെത്തിയപ്പോഴേക്കും ശരീരത്തിന് നല്ല ക്ഷീണം വരാന് തുടങ്ങി. പലയിടങ്ങളിലും കനത്ത ചൂടായത് കൊണ്ട് നല്ല രീതിയില് തളര്‍ന്നു. ഒരു രക്ഷയും ഇല്ലാത്ത സന്ദര്‍ഭങ്ങളില് റോഡിലെ തണല് നോക്കി കിടന്ന് വിശ്രമിച്ചിട്ടുണ്ട്.\nജയ്പൂര് പിങ്ക് സിറ്റി കവടത്തില് എത്തിയപ്പോള്\nഹരിയാന കവാടത്തിന് മുമ്പില് എത്തിയപ്പോള്\nഅല്ല, ശരീരം ഇങ്ങനെ തളരാന് പാടില്ലല്ലോ, നിങ്ങള് എപ്പോഴാണ് വിശ്രമിക്കാറ്?\nചിലവ് ചുരുക്കിയ യാത്രയാണല്ലോ പ്ലാന് ചെയതത്. അതുകൊണ്ട് എവിടെയും പൈസ കൊടുത്ത് സ്റ്റേ ചെയ്തില്ല. പകരം പെട്രോള് പമ്പ്, അമ്പലങ്ങള്, പള്ളികളിലും മറ്റുമായി ഞങ്ങള് ടെന്റ് അടിച്ച് സ്റ്റേ ചെയ്തു. പിന്നെ ഇതൊക്കെ തന്നെ വിശ്രമം. രാവിലെ6മണി മുതല് വൈകുന്നേരം5മണി വരെ റൈഡിങ് തന്നെ. ചിലപ്പോള്7മണി കടക്കും. പിന്നെ എവിടെയെങ്കിലും തമ്പടിച്ച് വിശ്രമിക്കും രാവിലെ അഞ്ച് മണിക്ക് എണീക്കും വീണ്ടും റൈഡിങ്. അതിനിടക്ക് ഫോട്ടോയില് കണ്ടപ്പോലെ വല്ലാതെ ക്ഷീണിച്ചാല് എവിടേലും സൈഡ് ആവും.\nടെന്റ് സെറ്റ് ചെയ്യാനുള്ള സമയമായി!\nപഞ്ചാബ് കടന്ന് നിങ്ങള് എങ്ങോട്ട് ചലിച്ചു?\nപഞ്ചാബില് നിന്ന് ഹിമാചലിലേക്ക് ചവിട്ടി. ശരീരം കൊണ്ട് തളര്‍ന്നിട്ടുണ്ടെങ്കിലും മനസ്സുകൊണ്ട് തളരാതെ ഒരുപാട് അസ്വദിച്ച ഒരു റൈഡിങായിരുന്നു ഹിമാചലില് ഞങ്ങള്‍ക്ക് അനുഭവപ്പെട്ടത്. പ്രയാസമേറിയ വഴികളായിരുന്നിട്ടും ഒട്ടും ബുദ്ധിമുട്ട് തോന്നിയില്ല.\nഇപ്പോള് മൊത്തതില് ഒരു മാറ്റമൊക്കെ ആയി\nഅപ്പോള് നിങ്ങള് റോതാങ് പാസ്സില് യാത്ര അവസാനിപ്പിച്ചോ? കശ്മീരിലേക്ക് കയറില്ലേ?\nയാത്ര വഴി തിരിച്ചു വിട്ടു. ഡല്‍ഹിയില് എത്തിയതോടെ കശ്മീരില് കര്‍ഫ്യൂയുടെ പ്രശ്‌നം പൂര്‍ണ്ണമായി തീര്‍ന്നിട്ടില്ലാന്ന് അറിഞ്ഞു. മാത്രവുമല്ല കടകളൊന്നും മുഴുവന് സമയം തുറക്കാത്തത് കൊണ്ട് അത്യാവിശ്യമായ വേണ്ട സാധനങ്ങള് വാങ്ങാനും കഴിയാത്ത അവസ്ഥയാണ് അവിടെ. നെറ്റ് വര്‍ക്ക് ലഭ്യമല്ല, അവിടെയുള്ള പോസ്റ്റ്‌പെയ്ഡ് മാത്രമേ ലഭിക്കുന്നുള്ളു ഇതൊക്കെ കൂട്ടി വായിച്ച് ഒരു 50km ചവിട്ടി റിസ്‌ക് എടുക്കേണ്ട എന്ന് തീരുമാനിച്ചു. ഹിമാച്ചല് വഴി ലേ ലഡാക്കിലേക്ക് തിരിച്ചു. അത് വഴി പോവുമ്പോള് ആണ് റോതാങ് പാസ്സ് തുറന്നിട്ടുണ്ടന്ന് അറിഞ്ഞത്. അവിടെ ഫൈനല് പോയിന്റ് ഇട്ടു. മൈനസ് ആറ് ഡിഗ്രി സെല്‍ഷ്യസ് (-6 C) ആണ് അവിടുത്തെ താപനില. അതുകൊണ്ട് റോതാങ് പാസ്സിനപ്പുറത്തേക്ക് പോകാന് അനുമതിയില്ല. നേരത്തെ പറഞ്ഞ പോലെ ഈ യാത്രയില് ഉടനീളം ഞങ്ങള് എവിടേയും റൂം എടുത്തില്ലായിരുന്നു. പക്ഷെ റോതാങ് പാസ്സിലെ തണുപ്പ് കാരണം താഴെ ഞങ്ങള് റൂം എടുത്തു. ഫോട്ടോയില് കാണുന്ന പോലെ റോതാങ് പാസ്സിന്റെ അനുമതിയുള്ള ഭാഗം വരെ ഞങ്ങള് കയറി. അതിനപ്പുറമുള്ള സഞ്ചാരം ചിലപ്പോള് മടങ്ങിവരവുകള് ഉണ്ടാവാത്തതാണെന്ന് നിര്‍ദ്ദേശം കിട്ടി. അതായിരുന്നു അവിടുത്തെ തണുപ്പിന്റെ തീവ്രത.\nഅവസാനം റോതാങ് പാസ്സിൽ എത്തി..\nഈ മഞ്ഞ് മല മുഴുവൻ മഞ്ഞാണല്ലോ ?..\nസൈക്കിളും ഒന്ന് വിശ്രമിക്കട്ടെ...\nകശ്മീരെന്ന സ്വപ്നം ബാക്കിയായി മടങ്ങുന്നു. ഇനി എന്നു കാണും കശ്മീരേ..\nഇനി എന്നാണ് മടക്കം? സൈക്കിള് തിരിച്ചോടിക്കുന്നുണ്ടോ?\nസത്യം പറഞ്ഞാല് മടങ്ങാന് തോന്നുന്നില്ല, പിന്നെ മടങ്ങിയല്ലേ പറ്റൂ. ഇപ്പോള് ഈ വാട്‌സാപ്പ് വോയിസ് വിടുന്നത് മണാലിയില് നിന്നാണ്. ഇവിടെന്ന് ബസ് വഴി ഡല്‍ഹിയിലേക്ക് സൈക്കിള് കയറ്റും. ഒപ്പം ഞങ്ങളും മടങ്ങും. ഡല്‍ഹിയില് നിന്ന് ട്രൈനില് സൈക്കിള് കയറ്റി നാട്ടിലേക്ക് മടങ്ങണം എന്നാണ് പ്ലാന്. കൃത്യമായി തീയതി ഉറപ്പിച്ചിട്ടില്ല. ആ ഒരു താമസമേ ഇനി മടങ്ങാനുള്ളൂ. ഞങ്ങള് രണ്ടപേരും മടക്കത്തില് ഒന്ന് സ്പ്ലിറ്റ് ആവും. അതുകൊണ്ട് രണ്ട്‌പേരും രണ്ട് സമയത്തേ എത്തുകയുള്ളൂ.\nകശ്മീരില് സംഭവിക്കുന്നതെന്ത് | Fact Finding Report\nഎങ്ങനെയാണ് ഈ UAPA ചുമത്തി അകത്താക്കല്?\nകശ്മീര്: 100 ദിവസം പിന്നിടുന്ന നിസ്സഹകരണവും മൗനമഞ്ഞിലാണ്ട അഞ്ചാറും\nഉപദേശങ്ങളുടെ സമയം കഴിഞ്ഞു; ഇനി രണ്ട് ഹെല്‍മെറ്റ് നിര്‍ബന്ധം


പാലായുടെ മാണിക്യത്തെ എന്ത് കൊണ്ട് മുഖ്യമന്ത്രിയാക്കുന്നില്ലെന്ന് ബി ജെ പി യുടെ ചോദ്യം Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nപാലായുടെ മാണിക്യത്തെ എന്ത് കൊണ്ട് മുഖ്യമന്ത്രിയാക്കുന്നില്ലെന്ന് ബി ജെ പി യുടെ ചോദ്യം : സ്വന്തം ലേഖകന് in Features, വ്യക്തി വിശേഷം\non August 10, 2014\tകോട്ടയം കെ.എം മാണിയെ കേരളാ രാഷ്ട്രീയത്തിലെ ഭീഷ്മാചാര്യന് എന്ന് വിശേഷിപ്പിച്ച് ബി ജെ പി മുഖ പത്രം.മാണി പാലയിലെ മാണിക്യമാണെന്ന് വിശേഷിപ്പിച്ച ബിജെപി മുഖപത്രമായ ജന്മഭൂമിയിലെ ലേഖനം ഇടതുവലതു മുന്നണികള് മാണിയെ തട്ടക്കളിക്കാന് തുടങ്ങിയിട്ട് കുറേ കാലമായെന്നും കുറ്റപ്പെടുത്തുന്നു.ബി ജെ പി മുന്നണിയിലേയ്ക്കു കെ എം മാണിയ്ക്കുള്ള തുറന്ന ക്ഷണക്കത്തായാണ് രാഷ്ട്രീയ നിരീക്ഷകര് ജന്മ ഭൂമിയുടെ മുഖപ്രസംഗത്തെ കാണുന്നത്.കേരള രാഷ്ട്രീയത്തിന്റെ ഇടത്തോട്ടും വലത്തോട്ടും കണ്ണെറിയുന്നവരെ മാണി കാര്യമായെടുക്കരുത് എന്നും മുഖപ്രസംഗത്തില് പറയുന്നു. ഇടത്‌വലത് പക്ഷത്തുനിന്ന് മാറി ചിന്തിച്ചാല് ഇന്നത്തെ സാഹചര്യത്തില് കെ.എം മാണി എന്ന കേരള രാഷ്ട്രീയത്തിലെ ഭീഷ്മാചാര്യനെ ദേശീയ രാഷ്ട്രീയം ഇരുകയ്യും നീട്ടി സ്വീകരിച്ചേക്കുമെന്നും ലേഖനത്തില് പറയുന്നു. ലേഖനത്തിന്റെ പൂര്‍ണ്ണ രൂപം വായിക്കാം… കെ.എം.മാണി മൗനം വെടിയണം’\nവളരെ ലുബ്ധിച്ച് വായ തുറക്കുന്ന കോണ്‍ഗ്രസ് വക്താവ് പന്തളം സുധാകരന്റേതാണ് ആവശ്യം. കേരളാ കോണ്‍ഗ്രസിനകത്തും പുറത്തും കേള്‍ക്കുന്ന ചര്‍ച്ച കണ്ട് സഹികെട്ടപ്പോഴാണ് പന്തളം മനസ്സ് തുറന്നത്. അതും ഫേസ് ബുക്കില്. നവമാധ്യമത്തിലെ പന്തളത്തിന്റെ പോസ്റ്റ് കണ്ടവര് കണ്ടവര് അത് ‘ലൈക്’ ചെയ്തു. മറ്റ് ചിലര് ‘ഷെയര്’ ചെയ്തു. വാര്‍ത്താമാധ്യമങ്ങളത് വളരെ പ്രാധാന്യത്തോടെ പ്രചരിപ്പിക്കുകയും ചെയ്തു. കെ.എം.മാണി ചെയ്ത കുറ്റമെന്തെന്നല്ലേ? ‘മന്ത്രിസഭ പുനഃസംഘടിപ്പിക്കുന്നത് മുഖഛായ വര്‍ധിപ്പിക്കാനാണെങ്കില് പുതിയ മുഖ്യമന്ത്രിയാവട്ടെ.അത് കെ.എം.മാണിയാകുന്നതാണ് നല്ലത് എന്ന് കേരള കോണ്‍ഗ്രസില് നിന്നും അഭിപ്രായമുയര്‍ന്നു. തലങ്ങും വിലങ്ങും ചര്‍ച്ചയായി. ആരെങ്കിലും എന്തെങ്കിലും പറയുന്നതില് കയറിപ്പിടിക്കുന്ന പതിവ് കെ.എം.മാണിക്കില്ല. അതുകൊണ്ട് മുഖ്യമന്ത്രി ചര്‍ച്ച സംബന്ധിച്ച് മിണ്ടാതിരിക്കുന്നതാണുത്തമമെന്ന് കരുതിക്കാണണം.പക്ഷേ, കോണ്‍ഗ്രസുകാരുടെ ഉറക്കം കെടുത്തി കെ.എം.മാണിയുടെ നിലപാടെന്ന് വ്യക്തം.അതാണ് പന്തളത്തിന്റെ പ്രതികരണമായി വന്നത്. കെ.എം.മാണിയെന്ന രാഷ്ട്രീയത്തിലെ ‘വിശുദ്ധ പശു’വിനെ രണ്ടിലകാട്ടി സിപിഎം വശീകരിക്കാന് തുടങ്ങിയിട്ട് കാലമേറെയായി. ചിലപ്പോള് കേരള കോണ്‍ഗ്രസ് ഒരു കാലുപൊക്കി മറുകണ്ടം ചാടാന് ഒരുങ്ങിയെന്ന തോന്നലും ഉളവാക്കി.എല്ലാം ഉണ്ടയില്ലാ വെടി എന്നാണ് ഒടുവില് കെ.എം.മാണി വ്യക്തമാക്കിപോന്നത്.ഇപ്പോഴും വരട്ടെ സമയം വരുമ്പോള് പറയാം എന്ന നിലപാടാണ്ണിമാണി സ്വീകരിച്ചത്. പന്തളത്തിന്റെ ആവശ്യവും മാണി കേട്ടു. ‘എനിക്ക് മുഖ്യമന്ത്രി മോഹമില്ല. പാര്‍ട്ടി അങ്ങനെയൊരു ചര്‍ച്ചയും നടത്തിയിട്ടില്ല.’ ശരിക്കും പറഞ്ഞാല് കെ.എം.മാണിയെ ഇരുമുന്നണികളും തട്ടിക്കളിക്കാന് തുടങ്ങിയിട്ട് കാലമേറെയായി. വന്നുവന്ന് ഇപ്പോള് സ്വന്തം പാര്‍ട്ടിക്കാരും അമ്മട്ടിലായിരിക്കുന്നു. കേരളത്തിലെ ഐക്യമുന്നണിയുടെ സ്ഥാപകന്മാരിലൊരാളണല്ലോ കെ.എം.മാണി. യൂത്ത് കോണ്‍ഗ്രസില് തുടങ്ങിയതാണ് രാഷ്ട്രീയം. അര നൂറ്റാണ്ടിന് മുമ്പ് കേരളാ കോണ്‍ഗ്രസ് പിളര്‍ന്ന് കേരളാ കോണ്‍ഗ്രസായപ്പോള് അതിലെ അമരക്കാരനാകാന് അന്നേ അവസരം കിട്ടി. പാര്‍ട്ടി രൂപം കൊണ്ട് ഒരുവര്‍ഷം പിന്നിട്ടപ്പോള് 1965 ല് നടത്തിയ നിയമസഭാ തെരഞ്ഞെടുപ്പില് പാലയില് ജനവിധി തേടി കെ.എം.മാണി വിജയക്കൊടി നാട്ടിയെങ്കിലും അന്ന് സഭ കാണാന് അവസരം ലഭിച്ചില്ല. ആര്‍ക്കും ഭൂരിപക്ഷം കിട്ടാതെ സഭ തന്നെ രൂപംകൊള്ളാതെ അലസിപ്പോയപ്പോള് രാഷ്ട്രപതിഭരണമായി. 1967 ല് നടന്ന തിരഞ്ഞെടുപ്പിലും പാലയില് ജനവിധി തേടിയ കെ.എം.മാണി തന്നെ വിജയിച്ചു. പിന്നെ എപ്പോഴൊക്കെ തെരഞ്ഞെടുപ്പ് നടന്നോ അന്നൊക്കെ പാലയില് മറ്റൊരാളെ ജയിപ്പിക്കേണ്ടിവന്നില്ല. കെ.എം.മാണി ‘പാലേലേ മാണിക്യ’മായി ഇന്നും തിളങ്ങുന്നു. കെ.എം.മാണിയുടെ റിക്കാര്‍ഡ് തകര്‍ക്കാന് കേരള രാഷ്ട്രീയത്തില് ഇന്നാരുമില്ല. ഇനിയാരുമുണ്ടാകുമെന്നും തോന്നുന്നില്ല. 47 വര്‍ഷമായി ജനപ്രതിനിധി. ഇരുമുന്നണികളിലുമായി ദീര്‍ഘകാലം മന്ത്രി. ഏറ്റവും കൂടുതല് ബജറ്റവതരിപ്പിച്ച ധനകാര്യമന്ത്രി. മാണിക്കുള്ള വിശേഷം വര്‍ണിക്കാന് പേജുകള് ഏറെ വേണം. എന്നിട്ടും മുഖ്യമന്ത്രിയാകാന് നേരം മാണിയെ ചൂണ്ടിക്കാണിക്കാന് ആരുമുണ്ടാകാത്തതെന്ത് എന്ന ചോദ്യം പ്രസക്തമാണ്. മാണിക്കാണെങ്കില് ആശയമുണ്ട്. അര്‍പ്പണബോധമുണ്ട്. ആത്മാര്‍ത്ഥതയുണ്ട്.‘ബ്രിട്ടീഷ് പാര്‍ലമെന്റില്’ പോലുംപ്രസംഗിക്കാന് അവസരം ലഭിച്ച പാരമ്പര്യമുണ്ട്. വളരും തോറും പിളരുകയും പിളരും തോറും വളരുകയും ചെയ്യുന്ന പാര്‍ട്ടിയാണ് കേരളാ കോണ്‍ഗ്രസ് എന്ന വിചിത്രവും കൗതുകകരവുമായ ആശയം മുന്നോട്ടുവച്ചയാളാണ് കെ.എം.മാണി. കമ്മി ബജറ്റ് മിച്ചമാക്കാനും കമ്മിയും മിച്ചവുമല്ലാത്ത ബജറ്റവതരിപ്പിക്കാനുമുള്ള മാണിയുടെ മികവ് മറ്റാര്‍ക്കുമില്ല. മാണിയുടെ ചിന്തയും വിചിന്തനവും പലപ്പോഴും വനരോദനമായി മാറുന്നതെന്ത് എന്ന് ചിന്തിക്കേണ്ടത് മാണി തന്നെയാണ്. മാണിയോടൊപ്പവും അതിനുശേഷവും സംസ്ഥാന പാര്‍ട്ടി രൂപീകരിച്ച പല സംസ്ഥാനങ്ങളിലെ നേതാക്കളും സാദാ മന്ത്രിമാരല്ല മുഖ്യമന്ത്രിതന്നെയായിട്ടുണ്ട്. ബംഗളാ കോണ്‍ഗ്രസ്, തൃണമൂല് കോണ്‍ഗ്രസ്, ബിജു ജനതാദള്, ബിഎസ്പി, എസ്പി, ഡിഎംകെ, അണ്ണാ ഡിഎംകെ, ശിവസേന, നാഷണല് കോണ്‍ഫ്രന്‍സ്, ജെഡിയു തുടങ്ങിയ കക്ഷികള്‍ക്കെല്ലാം മുഖ്യമന്ത്രിസ്ഥാനം ലഭിച്ചു. വടക്ക് കിഴക്കന് സംസ്ഥാനങ്ങളിലെ കക്ഷികളുടെ കണക്ക് ഇതില്‍പ്പെടുന്നില്ല. എന്നിട്ടും കെ.എം.മാണിക്ക് മുഖ്യമന്ത്രിയാകാന് കഴിയാത്തതെന്തുകൊണ്ട്?ആലോചിക്കേണ്ട വിഷയം തന്നെയാണ്. ‘ബുദ്ധിവൈഭവം കൊണ്ട് അടരാടുന്ന പോര്‍ക്കളം’ അതാണ് നിയമനിര്‍മാണ സഭയെക്കുറിച്ചുള്ള പൊതുസങ്കല്‍പ്പം. മരങ്ങാട്ടുപള്ളി (പാല) കഴിങ്ങോലയ്ക്കല് കുടുംബത്തില് തോമസ് മാണിയുടെ പുത്രനായ കെ.എം.മാണി പോര്‍ക്കളത്തില് നാലരപതിറ്റാണ്ടിനിടയില് പതറിയിട്ടില്ല. തലയുയര്‍ത്തിനിന്നിട്ടേയുള്ളൂ. മാണിയുടെ വൈഭവം ദൈവദത്തം എന്നാണ് ആരാധകരുടെ അവകാശവാദം. ആ ദൈവത്തമായ കഴിവ് നിയമസഭാ പ്രസംഗങ്ങളുടെ മൂര്‍ച്ചയും ചൈതന്യവുമാക്കാന് മാണി നന്നായി അദ്വാനിച്ചു. അദ്ധ്വാനത്തിന്റെ വില മാണിക്കറിയാം. അതുകൊണ്ടാണ് ‘അദ്ധ്വാനവര്‍ഗ സിദ്ധാന്തം’ എന്ന പ്രത്യയശാസ്ത്രത്തിന് അദ്ദേഹം രൂപം നല്‍കിയത്. സഭാ നടപടികള് താളം തെറ്റുമ്പോഴൊന്നും മാണി സമനിലതെറ്റി പെരുമാറിയിട്ടില്ല.തമിഴ് നിയമസഭ ‘മുണ്ടുനിയമം’ പാസാക്കിയതുപോലെ ഒരു നിയമം കേരളത്തില് വേണ്ടിവരാത്തത് മാണിയെപ്പോലുള്ള പക്വമതികളുടെ സാന്നിധ്യം തന്നെയാവണം. മന്ത്രിസഭയിലെ ഒന്നാമനാകുന്നതിലല്ല കാര്യം.മന്ത്രിസഭയിലിരുന്ന് കാര്യമായെന്തെങ്കിലും ചെയ്‌തോ എന്നാണ്. അത് നോക്കുമ്പോള് കേരളത്തിലെ ഒരു മുഖ്യമന്ത്രിയും ചെയ്യുന്നതിലേറെ കാര്യം കെ.എം.മാണിയുടെ കണക്കില് എഴുതിച്ചേര്‍ക്കാനുണ്ട്. അരനൂറ്റാണ്ടിനിടയില് ചാഞ്ഞും ചരിഞ്ഞും സഞ്ചരിച്ച ചരിത്രമാണ് കെ.എം.മാണിക്കും കേരളാ കോണ്‍ഗ്രസിനുമുള്ളത്.വലത്തുനില്‍ക്കുമ്പോള് ഇടത്തേക്ക് മാടിവിളിക്കുന്നത് മാണിയെ തുണക്കാനല്ലെന്ന് തിരിച്ചറിയാത്ത ആളല്ല കെ.എം.മാണി. അധികാരം നഷ്ടപ്പെട്ടപ്പോള് കരയ്ക്കിട്ട മീനിനെപ്പോലെ പിടയുന്നവരുടെ ആശ്വാസത്തിനാണ്. ഇനി അതിന് നിന്നുകൊടുക്കുന്നതിലര്‍ത്ഥമില്ല. ഒട്ടുമിക്ക വകുപ്പുകളും ഭരിച്ചു. പേരുകൊത്തിവയ്ക്കാന് പാകത്തിനുള്ള ഒരുപാട് നിയമങ്ങളുടെ പിതൃത്ത്വവുമായി. പരമോന്നതസഭയില് പുത്രനെ പ്രതിഷ്ഠിക്കാനും കഴിഞ്ഞു. ഇനി അവന്റെ ഭാവി കരുപ്പിടിപ്പിക്കാന് പ്രാപ്തിയുമായി. അതുകൊണ്ട് മാണി സാര് കേരള രാഷ്ട്രീയത്തിന്റെ ഇടത്തോട്ടും വലത്തോട്ടും കണ്ണെറിയുന്നവരെ കാര്യമായെടുക്കരുത്. ഒരു നേര്‍വഴി. അതിന് ഒരു പഴുത് നമുക്ക് മുന്നിലുണ്ട്. ആ വഴിക്ക് സഞ്ചരിക്കാന് മുന്നിട്ടിറങ്ങിയാല് ഇന്നത്തെ ഭാരത രാഷ്ട്രീയ സാഹചര്യത്തില് കെ.എം.മാണി എന്ന കേരളാ രാഷ്ട്രീയത്തിലെ ഭീഷ്മാചാര്യനെ ദേശീയ രാഷ്ട്രീയം ഇരുകയ്യും നീട്ടി സ്വീകരിച്ചേക്കും. ‘ചിലര് വരുമ്പോള് ചരിത്രം തന്നെ മാറ്റിക്കുറിക്കപ്പെടും.’\nNews Today\tആധാര് കാര്‍ഡുമായി ബന്ധിപ്പിച്ചു മാത്രം പണമിടപാടുകള് നടത്താനൊരുങ്ങി ഇന്ത്യ;മോഡി ഇന്ത്യയുടെ മുഴുവന് ഹീറോയാവുകയാണോ ?